title: 2009/792/ΕΚ,ΕυͿατόμ: Απόφαση του Συμβουλίου, της 29ης Οκτωβρίου 2009 , για το διορισμό του Αναπληρωτή γενικού γραμματέα του Συμβουλίου της Ευρωπαϊκής Ένωσης για την περίοδο από 1ης Νοεμβρίου 2009 έως 31ης Δεκεμβρίου 2009

text:
               30.10.2009

               EL

               Επίσημη Εφημερίδα της Ευρωπαϊκής Ένωσης

               L 283/56

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 29ης Οκτωβρίου 2009
   για το διορισμό του Αναπληρωτή γενικού γραμματέα του Συμβουλίου της Ευρωπαϊκής Ένωσης για την περίοδο από 1ης Νοεμβρίου 2009 έως 31ης Δεκεμβρίου 2009
   (2009/792/ΕΚ, Ευρατόμ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 207 παράγραφος 2,
   τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 121 παράγραφος 2,
   Εκτιμώντας τα ακόλουθα:

               (1)

               Η θητεία του κ. Pierre DE BOISSIEU, Αναπληρωτή γενικού γραμματέα του Συμβουλίου της Ευρωπαϊκής Ένωσης, λήγει στις 31 Οκτωβρίου 2009. (1)

               (2)

               Η εν λόγω θητεία θα πρέπει να ανανεωθεί έως τις 31 Δεκεμβρίου 2009, ή έως την ημερομηνία έναρξης ισχύος της συνθήκης της Λισαβόνας, ανάλογα με ποια από τις δύο ημερομηνίες θα προηγηθεί,

               (3)

               Υπενθυμίζεται ότι στο άρθρο 6 του πρωτοκόλλου περί μεταβατικών διατάξεων, το οποίο με τη συνθήκη της Λισαβόνας θα επισυναφθεί στη συνθήκη της Ευρωπαϊκής Ένωσης, στη συνθήκη για τη λειτουργία της Ευρωπαϊκής Ένωσης και στη συνθήκη για την ίδρυση της Ευρωπαϊκής Κοινότητας Ατομικής Ενέργειας, προβλέπεται ότι η θητεία του Αναπληρωτή γενικού γραμματέα του Συμβουλίου της Ευρωπαϊκής Ένωσης θα λήξει την ημερομηνία έναρξης ισχύος της συνθήκης της Λισαβόνας,

         ΑΠΟΦΑΣΙΖΕΙ:
   Άρθρο 1
   Ο κ. Pierre DE BOISSIEU διορίζεται Αναπληρωτής γενικός γραμματέας του Συμβουλίου της Ευρωπαϊκής Ένωσης για την περίοδο από 1ης Νοεμβρίου 2009 έως 31ης Δεκεμβρίου 2009 ή έως την ημερομηνία έναρξης ισχύος της συνθήκης της Λισαβόνας, ανάλογα με ποια από τις δύο ημερομηνίες θα προηγηθεί.
   Άρθρο 2
   Η παρούσα απόφαση κοινοποιείται στον κ. Pierre DE BOISSIEU την επιμελεία του Προέδρου του Συμβουλίου.
   Δημοσιεύεται στην Επίσημη Εφημερίδα της Ευρωπαϊκής Ένωσης.

      Βρυξέλλες, 29 Οκτωβρίου 2009.

            Για το Συμβούλιο

            Ο Πρόεδρος

         C. BILDT

      (1)  ΕΕ L 277 της 22.10.2009, σ. 20.


title: Απόφαση του Προεδρείου του Ευρωπαϊκού Κοινοβουλίου, της 11ης και 23ης Νοεμβρίου 2009 , 14ης Δεκεμβρίου 2009 , 19ης Απριλίου 2010 και 5ης Ιουλίου 2010 , σχετικά με τροποποιήσεις στα μέτρα εφαρμογής του καθεστώτος των βουλευτών του Ευρωπαϊκού Κοινοβουλίου

text:
               6.7.2010

               EL

               Επίσημη Εφημερίδα της Ευρωπαϊκής Ένωσης

               C 180/1

         ΑΠΌΦΑΣΗ ΤΟΥ ΠΡΟΕΔΡΕΊΟΥ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 11ης και 23ης Νοεμβρίου 2009, 14ης Δεκεμβρίου 2009, 19ης Απριλίου 2010 και 5ης Ιουλίου 2010,
   σχετικά με τροποποιήσεις στα μέτρα εφαρμογής του καθεστώτος των βουλευτών του Ευρωπαϊκού Κοινοβουλίου
   2010/C 180/01
   ΤΟ ΠΡΟΕΔΡΕΙΟ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ,
   Έχοντας υπόψη:
   τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 223 παράγραφος 2,
   το καθεστώς των βουλευτών του Ευρωπαϊκού Κοινοβουλίου (1),
   το άρθρο 8 και το άρθρο 23 παράγραφος 2 του Κανονισμού του Ευρωπαϊκού Κοινοβουλίου,
   Εκτιμώντας τα εξής:

               (1)

               Η εφαρμογή των μέτρων εφαρμογής του καθεστώτος των βουλευτών του Ευρωπαϊκού Κοινοβουλίου (2) («μέτρα εφαρμογής») φανέρωσε διάφορες πρακτικές δυσκολίες. Για να εξασφαλιστεί ότι οι βουλευτές θα είναι σε θέση να επιτελούν το έργο τους με τον ενδεδειγμένο τρόπο, καθίσταται συνεπώς αναγκαία η τροποποίηση των μέτρων εφαρμογής.

               (2)

               Όλοι οι βουλευτές πρέπει να λαμβάνουν πλήρη επιστροφή των ιατρικών εξόδων τους σε περίπτωση σοβαρής ασθένειας, και τα μέλη της οικογένειάς τους πρέπει να έχουν την ίδια ιατρική κάλυψη, ανεξάρτητα από την ημερομηνία της ασθένειας. Κατά συνέπεια, οι σχετικές τροποποιημένες διατάξεις για την ασφάλιση υγείας των βουλευτών θα ενδεικνυόταν να εφαρμοστούν από τις 14 Ιουλίου 2009.

               (3)

               Σε προηγούμενες κοινοβουλευτικές περιόδους, οι βουλευτές είχαν δικαίωμα επιστροφής ορισμένων πρόσθετων εξόδων ταξιδίου για μετακινήσεις προς και από έναν από τους τόπους εργασίας του Κοινοβουλίου κατά τη διάρκεια των εβδομάδων χωρίς επίσημες κοινοβουλευτικές δραστηριότητες. Δεδομένου ότι οι βουλευτές ενδέχεται να χρειάζεται ενίοτε να είναι παρόντες στο Κοινοβούλιο κατά τη διάρκεια τέτοιων εβδομάδων, όπως συνέβη εν όψει των ακροάσεων των προτεινομένων επιτρόπων, θα ήταν εύλογο να συνεχιστεί η πρακτική αυτή, με ισχύ από 1ης Ιανουαρίου 2010.

               (4)

               Διάφορες διατάξεις περί εξόδων ταξιδίου σχετίζονται με ετήσια ποσά από τα οποία οι βουλευτές μπορούν να ζητούν επιστροφή των εξόδων τους. Καθώς δεν θα άρμοζε να υπάρχει διαφορετική μεταχείριση των βουλευτών απλώς και μόνο λόγω της ημερομηνίας του ταξιδιού τους, οι τροποποιήσεις που ενέκρινε το Προεδρείο εντός του 2010 στις διατάξεις αυτές θα έπρεπε να ισχύσουν από 1ης Ιανουαρίου 2010. Αυτό θα έπρεπε να ισχύσει και για το περιορισμένο δικαίωμα σε αποζημίωση παραμονής για τους βουλευτές που είναι παρόντες στο Κοινοβούλιο κατά τη διάρκεια εβδομάδας προοριζόμενης για εξωτερικές κοινοβουλευτικές δραστηριότητες.

               (5)

               Το αυξημένο ποσό της αποζημίωσης βουλευτικής επικουρίας λαμβάνει υπόψη τόσο την αναπροσαρμογή, με ισχύ από 1ης Ιουλίου 2009, των αποδοχών των υπαλλήλων και του λοιπού προσωπικού της Ευρωπαϊκής Ένωσης, που προβλέπει ο κανονισμός (ΕΕ, Ευρατόμ) αριθ. 1296/2009 (3), όσο και τη συμπεφωνημένη αύξηση στον διορθωτικό προϋπολογισμό αριθ. 1/2010 της Ευρωπαϊκής Ένωσης για το οικονομικό έτος 2010. Καθώς η αύξηση στον διορθωτικό προϋπολογισμό πρέπει να έχει άμεση ισχύ, το νέο ποσό της αποζημίωσης βουλευτικής επικουρίας πρέπει να ισχύσει από 1ης Μαΐου 2010.

               (6)

               Κατά τη συνεδρίασή του στις 11 Νοεμβρίου 2009, το Προεδρείο αποφάσισε να προβλέψει ότι οι βουλευτές θα μπορούν να μεταφέρουν ένα μέρος της αποζημίωσης βουλευτικής επικουρίας, μέχρι ανώτατου ορίου ίσου προς το μηνιαίο ποσό της επικουρίας αυτής, ώστε να διευκολυνθούν οι βουλευτές στη διαχείριση των διαθέσιμων ποσών. Η αλλαγή αυτή θα ενδεικνυόταν να ισχύσει από τις 14 Ιουλίου 2009.

               (7)

               Μία από τις κυριότερες δυσκολίες που αντιμετώπιζαν οι βουλευτές ήταν ο διοικητικός φόρτος που προκαλούσαν ορισμένες διατάξεις των μέτρων εφαρμογής, ιδίως όσον αφορά τα έγγραφα που έπρεπε να υποβάλλονται για ορισμένους τύπους συμβάσεων που συνάπτονταν με τους προσωπικούς συνεργάτες των βουλευτών. Προκειμένου να μειωθεί γρήγορα ο φόρτος αυτός, οι σχετικές τροποποιήσεις θα έπρεπε να ισχύσουν από τις 14 Ιουλίου 2009. Κατά τη συνεδρίασή του στις 23 Νοεμβρίου 2009, το Προεδρείο αποφάσισε να επιτρέψει να χρησιμοποιούνται οι προκαταβολές του Κοινοβουλίου, στο πλαίσιο σύμβασης εργασίας, για την κάλυψη εξόδων των τοπικών βοηθών για σύντομα ταξίδια, μέχρι ανώτατου ορίου 100 EUR μηνιαίως. Δεδομένου ότι και η αλλαγή αυτή έγινε με στόχο να μειωθεί ο διοικητικός φόρτος για τους βουλευτές, θα έπρεπε να ισχύσει από 1ης Ιανουαρίου 2010.

               (8)

               Κατά γενικό κανόνα, οι βουλευτές δεν μπορούν να ζητήσουν επιστροφή εξόδων για συμβάσεις με τις οποίες παρέχεται απασχόληση σε μέλη της οικογένειας ή χρησιμοποιούνται οι υπηρεσίες τους. Εντούτοις, τα μέλη της οικογένειας που εργάζονταν ως βοηθοί βουλευτών κατά την ημερομηνία της αλλαγής την 1η Ιουλίου 2008, και των οποίων οι συμβάσεις είχαν καταχωρηθεί από τη σχετική υπηρεσία έως την ημερομηνία εκείνη, μπορούσαν να συνεχίσουν να ασκούν τα καθήκοντα αυτά για άλλη μία κοινοβουλευτική περίοδο. Στην πράξη, η υποχρέωση καταχώρησης χρησίμευσε στον αποκλεισμό πολλών συμβάσεων εργασίας που υπήρχαν επί μεγάλο διάστημα. Θα έπρεπε συνεπώς να καταργηθεί, ώστε να υπάρχει η ίδια μεταχείριση για όλες τις συμβάσεις εργασίας που προβλέπουν την καταβολή εισφορών κοινωνικής ασφάλισης και που βρίσκονταν σε ισχύ την 1η Ιουλίου 2008. Δεδομένου ότι η σχετική τροποποίηση αφορά σχέσεις απασχόλησης που υφίσταντο πριν τεθούν σε ισχύ τα μέτρα εφαρμογής, θα έπρεπε να ισχύσει από τις 14 Ιουλίου 2009.

         ΕΝΕΚΡΙΝΕ ΤΗΝ ΕΞΗΣ ΑΠΟΦΑΣΗ:
   Άρθρο 1
   Τα μέτρα εφαρμογής τροποποιούνται ως εξής:

               1)

               Το άρθρο 3 τροποποιείται ως εξής:

                           α)

                           Οι παράγραφοι 1 και 2 αντικαθίστανται ως εξής:
                           «1.   Δυνάμει του άρθρου 18 του Καθεστώτος και κατ’ αναλογική εφαρμογή της ρύθμισης που θεσπίστηκε με κοινή συμφωνία των θεσμικών οργάνων των Κοινοτήτων (4) καθώς και των γενικών διατάξεων εκτέλεσής της (5), έχουν δικαίωμα στην επιστροφή των δύο τρίτων των εξόδων ασθενείας, εγκυμοσύνης ή γέννησης τέκνου, τα εξής πρόσωπα:

                                       α)

                                       οι βουλευτές και οι πρώην βουλευτές δικαιούχοι μεταβατικής αποζημίωσης δυνάμει του άρθρου 13 του Καθεστώτος ή σύνταξης δυνάμει των άρθρων 14 και 15 του Καθεστώτος, όσον αφορά τα έξοδά τους καθώς και τα έξοδα των συζύγων τους ή των συντρόφων τους σταθερής μη έγγαμης σχέσης συμβίωσης, όπως ορίζονται στο άρθρο 58 παράγραφος 2, και των εξαρτημένων τέκνων τους, κατά την έννοια του άρθρου 58 παράγραφος 3, έως ότου τα εν λόγω τέκνα φτάσουν σε ηλικία 21 ετών ή, το αργότερο, 25 ετών, εφόσον λαμβάνουν εκπαίδευση ή επαγγελματική κατάρτιση πλήρους ωραρίου, εφόσον οι εν λόγω σύζυγοι, σύντροφοι σταθερής μη έγγαμης σχέσης συμβίωσης και εξαρτημένα τέκνα δεν δικαιούνται παροχές της ιδίας φύσεως και του αυτού επιπέδου με τους βουλευτές ή τους πρώην βουλευτές δυνάμει οιασδήποτε άλλης νομικής διάταξης ή κανονισμού·

                                       β)

                                       οι δικαιούχοι σύνταξης επιζώντος δυνάμει του άρθρου 17 του Καθεστώτος.

                                 Τα πρόσωπα στα οποία αναφέρονται τα στοιχεία α) και β) είναι ελεύθερα να επιλέγουν τον ιατρό τους και το νοσοκομείο ή την κλινική, όπως ορίζει το άρθρο 19 παράγραφος 1 της προαναφερθείσας ρύθμισης.
                           2.   Οι επιστροφές εξόδων που προβλέπονται στην παράγραφο 1 βαρύνουν τον προϋπολογισμό του Κοινοβουλίου. Εφαρμόζονται το άρθρο 72, παράγραφοι 3 και 4, του κανονισμού (ΕΟΚ, Ευρατόμ, ΕΚΑΧ) αριθ. 259/68 του Συμβουλίου, της 29ης Φεβρουαρίου 1968, περί καθορισμού του κανονισμού υπηρεσιακής καταστάσεως των υπαλλήλων και του καθεστώτος που εφαρμόζεται επί του λοιπού προσωπικού των Ευρωπαϊκών Κοινοτήτων (6), και το άρθρο 20, παράγραφος 6, της προαναφερθείσας ρύθμισης.

                           β)

                           Προστίθενται οι εξής παράγραφοι:
                           «4.   Οι βουλευτές και οι πρώην βουλευτές δικαιούχοι μεταβατικής αποζημίωσης δυνάμει του άρθρου 13 του Καθεστώτος, ή σύνταξης δυνάμει των άρθρων 14 και 15 του Καθεστώτος, μπορούν να παραιτηθούν του δικαιώματος επιστροφής των ιατρικών εξόδων τους όπως προβλέπεται στην παράγραφο 1. Στην περίπτωση αυτή, δικαιούνται επιστροφή των δύο τρίτων της εισφοράς ασφάλισης υγείας, με την προϋπόθεση ότι το συνολικό επιστρεφόμενο ποσό δεν υπερβαίνει τα 400 EUR μηνιαίως.
                           5.   Ο βουλευτής ή πρώην βουλευτής που, σύμφωνα με την παράγραφο 3α παραιτείται του δικαιώματος επιστροφής των ιατρικών εξόδων του, μπορεί αργότερα να ανακαλέσει την απόφαση αυτή.
                           6.   Το κατά την παράγραφο 3α ποσό μπορεί να αναπροσαρμόζεται σε ετήσια βάση από το Προεδρείο, μέχρι του ετησίου ποσοστού αύξησης του μέσου ποσού ανά δικαιούχο, που επιστρέφεται στο πλαίσιο του κοινού καθεστώτος ασφάλισης ασθενείας των υπαλλήλων των Ευρωπαϊκών Κοινοτήτων (ΚΚΑΑ).
                           7.   Το παρόν άρθρο εφαρμόζεται επίσης στους πρώην βουλευτές που λαμβάνουν τη μεταβατική αποζημίωση που προβλέπει το άρθρο 45 για την περίοδο μεταξύ της πρώτης ημέρας που έπεται της παύσης των καθηκόντων τους και της ημέρας κατά την οποία γεννάται το δικαίωμα μεταβατικής αποζημίωσης.
                           8.   Το παρόν άρθρο εφαρμόζεται επίσης στους πρώην βουλευτές που λαμβάνουν τη σύνταξη αρχαιότητας που προβλέπει το άρθρο 49 για την περίοδο μεταξύ της πρώτης ημέρας που έπεται της παύσης των καθηκόντων τους και της ημέρας κατά την οποία γεννάται το δικαίωμα σύνταξης, εφόσον οι προϋποθέσεις του άρθρου 49 παράγραφος 1 πληρούνται ήδη πριν από την παύση των καθηκόντων τους.».

               2)

               Στο άρθρο 10 παρεμβάλλεται η εξής παράγραφος:
               «2α.   Θεωρούνται επίσης συνήθη έξοδα ταξιδίου τα έξοδα ταξιδίου στα οποία υποβάλλονται οι πρόεδροι επιτροπών ή υποεπιτροπών προκειμένου να παραστούν σε συνεδριάσεις του Συμβουλίου.».

               3)

               Στο άρθρο 13, οι παράγραφοι 2 και 3 αντικαθίστανται ως εξής:
               «2.   Κατά παρέκκλιση από την παράγραφο 1, σε περίπτωση ταξιδίου με αυτοκίνητο, οι βουλευτές παρουσιάζουν δήλωση στην οποία αναφέρεται ο αριθμός κυκλοφορίας του αυτοκινήτου που χρησιμοποιήθηκε για το ταξίδι και, για τα ταξίδια με αυτοκίνητο στο κράτος μέλος εκλογής των βουλευτών, η διανυθείσα απόσταση και τα σημεία αναχώρησης και άφιξης, ή, για όλα τα άλλα ταξίδια με αυτοκίνητο, ο αριθμός των χιλιομέτρων που αναγράφει ο μετρητής κατά την αναχώρηση και ο αριθμός των χιλιομέτρων που αναγράφονται κατά την άφιξη. Σε περίπτωση ταξιδίου που υπερβαίνει τα 800 χλμ., η δήλωση συνοδεύεται από δικαιολογητικά που επιτρέπουν να προσδιορισθεί η ημερομηνία του ταξιδίου (για παράδειγμα, η απόδειξη αγοράς καυσίμων που αφορά συναλλαγή στο σημείο αναχώρησης ή κατά τη διάρκεια του ταξιδίου, η απόδειξη είσπραξης διοδίων στον αυτοκινητόδρομο, το συμβόλαιο μίσθωσης ή το τιμολόγιο ενός μισθωμένου αυτοκινήτου, κλπ.).
               Όταν πρόκειται για μετακινήσεις μεταξύ Βρυξελλών και Στρασβούργου, πρέπει πάντοτε να υποβάλλονται δικαιολογητικά που καθιστούν δυνατό να εξακριβωθεί η ημερομηνία του ταξιδίου.
               3.   Το κόστος των εισιτηρίων διαρκείας ή κάρτας που παρέχει σε κατονομαζόμενο πρόσωπο δικαίωμα μειωμένου εισιτηρίου για τα γενόμενα ταξίδια μπορεί να επιστραφεί υπό μορφή προκαταβολής. Ο οριστικός διακανονισμός της προκαταβολής πραγματοποιείται μετά τη λήξη της ισχύος του εισιτηρίου διαρκείας ή της κάρτας.».

               4)

               Το άρθρο 14 τροποποιείται ως εξής:

                           α)

                           Τα στοιχεία α) και β) αντικαθίστανται από τα εξής:

                                       «α)

                                       στις περιπτώσεις του άρθρου 10 παράγραφος 1 στοιχείο β): πρόσκληση ή πρόγραμμα της εκδήλωσης στην οποία παρευρέθηκαν οι βουλευτές ή άλλα δικαιολογητικά που αποδεικνύουν ότι η μετακίνηση πραγματοποιήθηκε αποκλειστικά στο πλαίσιο της άσκησης της εντολής των βουλευτών, ή, στην περίπτωση του άρθρου 22 παράγραφος 2α, δήλωση του βουλευτή ότι η μετακίνηση πραγματοποιήθηκε στο πλαίσιο της άσκησης της εντολής του·

                                       β)

                                       στις περιπτώσεις που προβλέπονται στο άρθρο 10 παράγραφος 1 στοιχείο γ): δήλωση των βουλευτών στην οποία αναφέρεται ο σκοπός της μετακίνησης που πραγματοποιήθηκε στο πλαίσιο της άσκησης της εντολής τους·»·

                           β)

                           Προστίθεται το εξής στοιχείο:

                                       «δ)

                                       στις περιπτώσεις του άρθρου 10 παράγραφος 2α: πρόσκληση του Συμβουλίου.».

               5)

               Το άρθρο 15 αντικαθίσταται ως εξής:
               «Άρθρο 15
               Αποδιδόμενα ποσά
               Τα έξοδα ταξιδίου αποδίδονται με βάση τα όντως πραγματοποιηθέντα έξοδα και με ανώτατο όριο:

                           α)

                           σε περίπτωση αεροπορικού ταξιδίου: τιμή εισιτηρίου κατηγορίας business·

                           β)

                           σε περίπτωση ταξιδίου με σιδηρόδρομο ή με πλοίο: τιμή εισιτηρίου πρώτης θέσης·

                           γ)

                           σε περίπτωση μετακίνησης με ιδιωτικό αυτοκίνητο, 0,49 EUR ανά χλμ., με προσαύξηση ίση προς την τιμή της απαιτούμενης διέλευσης με οχηματαγωγό πλοίο ή αντίστοιχης μεταφοράς με άλλο μέσο.».

               6)

               Στο άρθρο 17, οι παράγραφοι 4 έως 7 αντικαθίστανται ως εξής:
               «4.   Όταν οι βουλευτές αναλαμβάνουν τα καθήκοντά τους ή αλλάζουν τον τόπο κατοικίας τους, ενημερώνονται για το αεροδρόμιο ή τον σταθμό και τις πιο άμεσες, ήτοι τις συντομότερες διαδρομές που θα χρησιμοποιούνται για τους σκοπούς της εφαρμογής των παρουσών διατάξεων.
               5.   Οιαδήποτε στιγμή, οι βουλευτές δύνανται να προτείνουν εγγράφως στην αρμόδια υπηρεσία, επισημαίνοντας τους λόγους, άλλη διαδρομή που να προσφέρει αισθητό όφελος από πλευράς χρόνου ή αισθητή αύξηση ανέσεων, χωρίς το κόστος της μετακίνησης να αυξάνεται περισσότερο από 20 %. Εάν γίνει δεκτή αυτή η διαδρομή, αντικαθιστά την πιο άμεση διαδρομή, όπως προσδιορίζεται κατά την παράγραφο 3.
               Εάν η διαδρομή δεν γίνει δεκτή ή όταν η προτεινόμενη από τους βουλευτές διαδρομή οδηγεί σε αύξηση του κόστους της μετακίνησης περισσότερο από 20 %, το θέμα παραπέμπεται στον Γενικό Γραμματέα, ο οποίος μπορεί να ζητήσει τη γνώμη των Κοσμητόρων πριν λάβει την απόφασή του.
               6.   Σε περίπτωση διακοπής του ταξιδίου, τα έξοδα ταξιδίου επιστρέφονται από τον τελευταίο τόπο αναχώρησης. Διακοπή του ταξιδίου θεωρείται οιαδήποτε διακοπή άνω της μίας νύκτας, εκτός Σαββάτου, Κυριακής και δημόσιας αργίας, στη διαδρομή των βουλευτών προς και από έναν τόπο εργασίας του Κοινοβουλίου ή έναν τόπο επίσημης συνεδρίασης.
               7.   Εάν το σημείο αναχώρησης ή άφιξης δεν αντιστοιχεί στον τόπο κατοικίας ή στην πρωτεύουσα του κράτους μέλους εκλογής των βουλευτών, τα έξοδα ταξιδίου επιστρέφονται μέχρι το ύψος των εξόδων στα οποία θα υποβάλλονταν οι βουλευτές εάν είχαν πραγματοποιήσει το ταξίδι αυτό προς ή από τον τόπο κατοικίας τους χρησιμοποιώντας την πιο άμεση, ήτοι τη συντομότερη, διαδρομή.
               8.   Σε περίπτωση ταξιδίου που πραγματοποιείται μεταξύ δύο τόπων εργασίας και/ή συνεδρίασης, οι παράγραφοι 3 και 7 εφαρμόζονται κατ αναλογίαν.
               9.   Οι τιμές που χρησιμοποιούνται για τους σκοπούς των παρουσών διατάξεων ενημερώνονται κάθε εξάμηνο, τους μήνες Μάιο και Νοέμβριο.».

               7)

               Το άρθρο 19 τροποποιείται ως εξής:

                           α)

                           Η παράγραφος 1 αντικαθίσταται ως εξής:
                           «1.   Για τα ταξίδια εντός της Ευρωπαϊκής Ένωσης, οι βουλευτές έχουν δικαίωμα σε αποζημιώσεις απόστασης και διάρκειας οι οποίες προορίζονται να καλύψουν όλα τα έξοδα που συνδέονται με το ταξίδι τους. Το δικαίωμα αυτό ισχύει αποκλειστικά για την κύρια μετακίνηση κατά την έννοια του άρθρου 18 παράγραφος 1».·

                           β)

                           Η παράγραφος 2 διαγράφεται·

                           γ)

                           Οι παράγραφοι 3 έως 5 αντικαθίστανται ως εξής:
                           «3.   Δεν υφίσταται κανένα δικαίωμα σε αποζημιώσεις απόστασης και διάρκειας στην περίπτωση των ταξιδιών κατά το άρθρο 10 παράγραφος 1 στοιχεία β) και γ) ή στις περιπτώσεις του άρθρου 18 παράγραφος 4. Η διακοπή ταξιδίου κατά το άρθρο 17 παράγραφος 6 ή η διακοπή οιουδήποτε άλλου τύπου δεν παρέχει πρόσθετο δικαίωμα για αποζημίωση διάρκειας ή απόστασης.
                           4.   Τα ποσά των αποζημιώσεων απόστασης και διάρκειας:

                                       α)

                                       για μετακινήσεις προς τους τόπους εργασίας του Κοινοβουλίου, καθορίζονται στην αρχή της θητείας των βουλευτών και για τη διάρκειά της και αναθεωρούνται μόνον σε περίπτωση αλλαγής διεύθυνσης κατοικίας, ανεξάρτητα από οιεσδήποτε αλλαγές στη διαδρομή που πράγματι ακολουθείται·

                                       β)

                                       για μετακινήσεις προς άλλους τόπους συνεδριάσεων κατά την έννοια του άρθρου 10 παράγραφος 1 στοιχείο α) και παράγραφοι 2 και 2α, καθορίζονται για κάθε επιμέρους μετακίνηση.

                                 5.   Εάν τα συμπληρωματικά σχετιζόμενα με τις μετακινήσεις έξοδα στα οποία υποβάλλονται οι βουλευτές υπερβαίνουν το ποσό της αποζημίωσης απόστασης, οι βουλευτές μπορούν να ζητήσουν επιστροφή της διαφοράς με την προϋπόθεση της προσκόμισης δικαιολογητικών.».

               8)

               Στο άρθρο 20, η παράγραφος 2 αντικαθίσταται από την εξής:
               «2.   Τα ποσά υπολογίζονται με βάση τη συντομότερη διαδρομή από το κέντρο της πόλης του τόπου κατοικίας των βουλευτών προς την υποδομή άφιξης του τόπου συνεδρίασης και αντιστρόφως.
               Εάν η βάση υπολογισμού για σιδηροδρομική διαδρομή είναι άγνωστη ή δύσκολα εξακριβώσιμη, χρησιμοποιείται η βάση υπολογισμού της μετακίνησης με ιδιωτικό αυτοκίνητο.»·

               9)

               Στο άρθρο 21, η παράγραφος 1, στοιχείο δ) αντικαθίσταται ως εξής:

                           «δ)

                           για ταξίδι συνολικής διάρκειας άνω των έξι ωρών το οποίο, για δεόντως τεκμηριωμένους λόγους, περιλαμβάνει διανυκτέρευση: ποσό ισοδύναμο με την πλήρη αποζημίωση που προβλέπεται στο άρθρο 24, κατόπιν προσκόμισης δικαιολογητικών.».

               10)

               Το άρθρο 22 τροποποιείται ως εξής:

                           α)

                           Η παράγραφος 2 αντικαθίσταται ως εξής:
                           «2.   Στο πλαίσιο αυτό, οι βουλευτές δικαιούνται επίσης να ζητήσουν, με προσκόμιση της πρωτότυπης απόδειξης ή τιμολογίου, την επιστροφή των εξόδων ταξί, των εξόδων μίσθωσης αυτοκινήτου, των εξόδων ξενοδοχείου και άλλων συναφών εξόδων στα οποία υποβλήθηκαν κατά τη διάρκεια της περιόδου των επίσημων δραστηριοτήτων. Το εν λόγω δικαίωμα καλύπτει επίσης μία ημέρα πριν από την έναρξη και μία ημέρα μετά τη λήξη της περιόδου των επίσημων δραστηριοτήτων.»·

                           β)

                           Παρεμβάλλονται οι εξής παράγραφοι:
                           «2α.   Όταν οι βουλευτές ταξιδεύουν προς έναν από τους τόπους εργασίας του Κοινοβουλίου σε εβδομάδα κατά τη διάρκεια της οποίας το Κοινοβούλιο δεν έχει επίσημες δραστηριότητες, η επιστροφή των συμπληρωματικών εξόδων ταξιδίου περιορίζεται στα έξοδα μετακίνησης, συμπεριλαμβανομένων των κομίστρων ταξί από το αεροδρόμιο ή τον σταθμό προς την πόλη και αντιστρόφως, και στα έξοδα ξενοδοχείου.
                           2β.   Οι αιτήσεις επιστροφής εξόδων για μετακινήσεις με σκοπό τη συμμετοχή σε δραστηριότητα μετά από πρόσκληση βουλευτή ή πολιτικής ομάδας του Ευρωπαϊκού Κοινοβουλίου, συνοδεύονται από άλλα δικαιολογητικά που αποδεικνύουν ότι η μετακίνηση πραγματοποιήθηκε αποκλειστικά και μόνο στο πλαίσιο της άσκησης της βουλευτικής εντολής.
                           2γ.   Οι βουλευτές δύνανται να συνδυάζουν τις συνήθεις μετακινήσεις με συμπληρωματικές μετακινήσεις.
                           Όταν ολόκληρη η συνδυασμένη μετακίνηση πραγματοποιείται εντός της Ευρωπαϊκής Ένωσης, τα έξοδα του σκέλους του ταξιδίου που αρχίζει ή τελειώνει σε έναν από τους τόπους εργασίας ή επίσημων συνεδριάσεων του Κοινοβουλίου επιστρέφονται σύμφωνα με το άρθρο 10 παράγραφος 1 στοιχείο α).
                           Όταν μέρος της συνδυασμένης μετακίνησης πραγματοποιείται εκτός της Ευρωπαϊκής Ένωσης, το συμπληρωματικό κόστος που προκύπτει από το γεγονός ότι οι βουλευτές δεν χρησιμοποίησαν την πιο άμεση διαδρομή λόγω της πρόσθετης μετακίνησης χρεώνεται στην συμπληρωματική αποζημίωση ταξιδίου τους, όπως προβλέπεται στην παράγραφο 1.».

               11)

               Στο άρθρο 23, το υπάρχον εδάφιο αριθμείται ως παράγραφος 1 και προστίθενται οι εξής παράγραφοι:
               «2.   Τα έξοδα μετακίνησης εντός αστικής περιοχής με τη χρήση δημόσιων μέσων μεταφοράς (συμπεριλαμβανομένων των ταξί) επιστρέφονται με βάση τα συνήθη δικαιολογητικά για το χρησιμοποιούμενο συγκοινωνιακό μέσο. Το επιστρεφόμενο ποσό διαιρείται διά του ανά χιλιόμετρο ποσού που καταβάλλεται για μετακινήσεις με ιδιωτικό αυτοκίνητο, και το αποτέλεσμα αφαιρείται από τον αριθμό των χιλιομέτρων που αναφέρεται στην παράγραφο 1 στοιχείο β).
               3.   Εφόσον βουλευτής του οποίου ο τόπος κατοικίας, κατά την έννοια του άρθρου 17 παράγραφος 2, βρίσκεται σε κράτος μέλος άλλο από εκείνο στο οποίο έχει εκλεγεί, ταξιδεύει στο πλαίσιο της άσκησης της εντολής του μεταξύ του τόπου αυτού κατοικίας και του κράτους μέλους στο οποίο έχει εκλεγεί, η εν λόγω μετακίνηση θεωρείται μετακίνηση εντός του κράτους μέλους στο οποίο έχει εκλεγεί για τους σκοπούς της παραγράφου 1 στοιχεία α) και β).».

               12)

               Στο άρθρο 24, παράγραφος 1, προστίθεται το εξής εδάφιο:
               «Κατά τις εβδομάδες που είναι αφιερωμένες στις εξωτερικές κοινοβουλευτικές δραστηριότητες, οι βουλευτές δικαιούνται να εισπράξουν αποζημίωση παραμονής για τρεις ημέρες κατ ανώτατο όριο, εκτός εάν η αποζημίωση είναι καταβλητέα σύμφωνα με τα στοιχεία α) και β) και εκτός των ειδικών περιστάσεων που αποφάσισε το Προεδρείο στις 19 Οκτωβρίου 2009.».

               13)

               Το άρθρο 33 τροποποιείται ως εξής:

                           α)

                           Η παράγραφος 4 αντικαθίσταται ως εξής:
                           «4.   Το μέγιστο μηνιαίο ποσό των εξόδων που αναλαμβάνονται για όλους τους προσωπικούς συνεργάτες που αναφέρονται στο άρθρο 34 ορίζεται σε 17 864 EUR. Με ισχύ από 1ης Μαΐου 2010, το ποσό αυτό αυξάνεται σε 19 364 EUR.»·

                           β)

                           Προστίθεται η εξής παράγραφος:
                           «6.   Το αχρησιμοποίητο υπόλοιπο του προβλεπόμενου στην παράγραφο 4 μηνιαίου ποσού που έχει σωρευθεί στο τέλος του οικονομικού έτους μεταφέρεται στο επόμενο οικονομικό έτος, μέχρι, κατ ανώτατο όριο, το μηνιαίο ποσό που αναφέρεται στην παράγραφο 4.».

               14)

               Στο άρθρο 36 η παράγραφος 6 αντικαθίσταται ως εξής:
               «6.   Όταν οι περιστάσεις το απαιτούν, το Κοινοβούλιο μπορεί, στο πλαίσιο σύμβασης εργασίας και μετά από αίτηση βουλευτή, να δίνει προκαταβολές επί των πληρωμών που αναφέρονται στις παραγράφους 4 και 5.
               Οι προκαταβολές μπορούν επίσης να χρησιμοποιούνται για την κάλυψη των εξόδων στα οποία υποβάλλονται οι τοπικοί βοηθοί για τις σύντομες μετακινήσεις τους. Στην περίπτωση αυτή, καταβάλλονται κατ αποκοπήν, μέχρις ανωτάτου ποσού 100 EUR ανά βοηθό ανά μήνα. Εάν τα έξοδα που πραγματοποιήθηκαν υπερβαίνουν το ανώτατο αυτό όριο, ο εντολοδόχος πληρωμών υποβάλλει σε τρίμηνη βάση δικαιολογητικά έγγραφα που αποδεικνύουν τα γενόμενα έξοδα. Σε εξαιρετικές περιπτώσεις, τα δικαιολογητικά αυτά μπορούν να αντικατασταθούν με δήλωση.
               Η τακτοποίηση αυτών των προκαταβολών τελεί υπό την απόλυτη ευθύνη του εντολοδόχου πληρωμών και πραγματοποιείται σύμφωνα με τα παρόντα μέτρα εφαρμογής και το εφαρμοστέο εθνικό δίκαιο.».

               15)

               Το άρθρο 41 τροποποιείται ως εξής:

                           α)

                           Οι παράγραφοι 1 και 2 αντικαθίστανται ως εξής:
                           «1.   Εφόσον έχει συναφθεί σύμβαση παροχής υπηρεσιών κατά το άρθρο 34, παράγραφος 1, στοιχείο β) ή το άρθρο 34, παράγραφος 5, ο βουλευτής, ή, για λογαριασμό του βουλευτή, ο εντολοδόχος πληρωμών, όταν υποβάλλει αίτηση ανάληψης εξόδων, διαβιβάζει στην αρμόδια υπηρεσία:

                                       α)

                                       αντίγραφο της σύμβασης παροχής υπηρεσιών που συνήψε ο βουλευτής με τον πάροχο υπηρεσιών, η οποία ορίζει σαφώς τη φύση των υπηρεσιών που θα παρέχονται·

                                       β)

                                       αντίγραφο της σύμβασης που έχει συναφθεί μεταξύ του βουλευτή και του εντολοδόχου πληρωμών της επιλογής του.

                                 2.   Τα έξοδα για παροχή υπηρεσιών καλύπτονται με την υποβολή από τον βουλευτή προς την αρμόδια υπηρεσία τιμολογίου ή εκκαθαριστικού σημειώματος αμοιβής που περιγράφει λεπτομερώς τις υπηρεσίες τις οποίες πράγματι παρέσχε ο πάροχος υπηρεσιών.
                           Ο πάροχος υπηρεσιών δηλώνει ότι τα υποβαλλόμενα τιμολόγια ή εκκαθαριστικά σημειώματα αμοιβών είναι σύμφωνα με το εφαρμοστέο εθνικό δίκαιο, ιδίως, προκειμένου για την τακτική παροχή υπηρεσιών, όσον αφορά τον ΦΠΑ. Εφόσον οι παροχές απαλλάσσονται του ΦΠΑ, ο πάροχος υπηρεσιών υποδεικνύει τη νομική βάση της απαλλαγής και βεβαιώνει ότι έχει εκπληρώσει όλες τις υποχρεώσεις που υπέχει δυνάμει τις εθνικής νομοθεσίας.
                           Το ανώτατο ποσό της ανάληψης εξόδων για παρασχεθείσες υπηρεσίες δεν μπορεί να υπερβαίνει το 25 % του ποσού που προβλέπεται στο άρθρο 33 παράγραφος 4. Το ποσό αυτό μπορεί να χρησιμοποιείται αθροιστικά σε ετήσια βάση.»·

                           β)

                           Οι παράγραφοι 3 και 4 διαγράφονται.

               16)

               Το άρθρο 42 αντικαθίσταται ως εξής:
               «Άρθρο 42
               Έκτακτα έξοδα
               Εφόσον τοπικός βοηθός βουλευτή, με σύμβαση εργασίας, απουσιάζει επί χρονικό διάστημα που υπερβαίνει τους τρεις μήνες, είτε λόγω άδειας μητρότητας είτε λόγω σοβαρής ασθενείας, το μέρος των εξόδων αντικατάστασης, μετά τον τρίτο μήνα απουσίας, που δεν καλύπτεται από τις παροχές προς τον εργαζόμενο που καταβάλλονται σύμφωνα με το σχετικό εθνικό σύστημα κοινωνικής ασφάλισης, μπορεί να καλυφθεί καθ’ υπέρβασιν του κατά το άρθρο 33 παράγραφος 4 ποσού. Ο εντολοδόχος πληρωμών υποβάλλει στην αρμόδια υπηρεσία αίτηση ανάληψης των εξόδων αυτών, προσυπογεγραμμένη από τον βουλευτή.».

               17)

               Το άρθρο 44 αντικαθίσταται ως εξής:

                           α)

                           Ο τίτλος αντικαθίσταται από τον εξής:
                           «Πρόσβαση στις εσωτερικές υπηρεσίες και μη χρηματικές παροχές»

                           β)

                           Η παράγραφος 1 αντικαθίσταται ως εξής:
                           «1.   Το Προεδρείο θεσπίζει τους κανόνες σχετικά με την πρόσβαση των βουλευτών στις εσωτερικές υπηρεσίες του Κοινοβουλίου και τις μη χρηματικές παροχές προς τους βουλευτές, ειδικότερα όσον αφορά:

                                       —

                                       τη χρήση των υπηρεσιακών οχημάτων από τους βουλευτές,

                                       —

                                       την επίπλωση των γραφείων των βουλευτών,

                                       —

                                       τη διάθεση πληροφορικού και τηλεπικοινωνιακού εξοπλισμού στους βουλευτές,

                                       —

                                       την προμήθεια χαρτικών και ειδών γραφείου στους βουλευτές,

                                       —

                                       τη χρήση, από τους βουλευτές και τις πολιτικές ομάδες, των χώρων γραφείου που τίθενται στη διάθεσή τους στα γραφεία πληροφοριών του Κοινοβουλίου,

                                       —

                                       την επεξεργασία των αρχείων των βουλευτών, όταν παρέχονται υπό μορφή δωρεάς ή κληροδοτήματος σε ινστιτούτο, σύνδεσμο ή ίδρυμα,

                                       —

                                       τις διαδικασίες προκειμένου να μπορούν οι βουλευτές των οποίων η θητεία λήγει κατά τη διάρκεια μιας κοινοβουλευτικής περιόδου να μεταφέρουν στη χώρα καταγωγής τους τα προσωπικά τους είδη που βρίσκονται στο γραφείο τους των Βρυξελλών και του Στρασβούργου,

                                       —

                                       τη χρήση των υπηρεσιακών ποδηλάτων,

                                       —

                                       τα μαθήματα γλωσσών και πληροφορικής για τους βουλευτές.

                                       —

                                       τη χρήση των υπηρεσιών που παρέχει η ιατρική υπηρεσία.».

               18)

               Το άρθρο 78 αντικαθίσταται ως εξής:

                           α)

                           Η παράγραφος 1 διαγράφεται·

                           β)

                           Η παράγραφος 3 αντικαθίσταται ως εξής:
                           «3.   Κατά παρέκκλιση από το άρθρο 43, στοιχείο δ), οι συμβάσεις που έχουν συναφθεί άμεσα ή έμμεσα με τα μέλη των οικογενειών των βουλευτών πριν από την 1η Ιουλίου 2008 μπορούν να διατηρηθούν για μεταβατικό διάστημα που αντιστοιχεί στην κοινοβουλευτική περίοδο μετά την έναρξη ισχύος του Καθεστώτος, υπό τον όρο ότι οι σχετικές φορολογικές υποχρεώσεις και υποχρεώσεις κοινωνικής ασφάλισης έχουν εκπληρωθεί δεόντως.
                           Οι βουλευτές, στη δήλωση οικονομικών συμφερόντων τους, οφείλουν να παρέχουν λεπτομέρειες για όλες τις συμβάσεις τέτοιου είδους που έχουν συναφθεί άμεσα ή έμμεσα.».

         Άρθρο 2
   1.   Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.
   2.   Η παρούσα απόφαση εφαρμόζεται από την ίδια ημερομηνία, με εξαίρεση τις εξής διατάξεις:

               α)

               άρθρο 1, σημεία 1, στοιχείο α), 13, 15, στοιχείο α), και 18, στοιχείο β), που εφαρμόζονται από τις 14 Ιουλίου 2009

               β)

               άρθρο 1, σημεία 4, στοιχείο α) [εφόσον συνδέεται με το άρθρο 14, στοιχείο α), των μέτρων εφαρμογής), 10, στοιχεία α) και β) (εφόσον συνδέεται με το άρθρο 22, παράγραφοι 2α και 2γ, των μέτρων εφαρμογής], 11 (εφόσον συνδέεται με το άρθρο 23, παράγραφος 2, των μέτρων εφαρμογής), 12, 14 και 16, που εφαρμόζονται από την 1η Ιανουαρίου 2010.

      (1)  Απόφαση 2005/684/ΕΚ, Ευρατόμ του Ευρωπαϊκού Κοινοβουλίου, της 28ης Σεπτεμβρίου 2005, για την έγκριση του καθεστώτος των βουλευτών του Ευρωπαϊκού Κοινοβουλίου (ΕΕ L 262 της 7.10.2005, σ. 1).

      (2)  Απόφαση του Προεδρείου του Ευρωπαϊκού Κοινοβουλίου, της 19ης Μαΐου και 9ης Ιουλίου 2008, σχετικά με τα μέτρα εφαρμογής του Καθεστώτος των βουλευτών του Ευρωπαϊκού Κοινοβουλίου (ΕΕ C 159 της 13.7.2009, σ. 1).

      (3)  Κανονισμός (ΕΕ, Ευρατόμ) αριθ. 1296/2009 του Συμβουλίου, της 23ης Δεκεμβρίου 2009, για την αναπροσαρμογή, με ισχύ από 1ης Ιουλίου 2009, των αποδοχών και των συντάξεων των υπαλλήλων και του λοιπού προσωπικού της Ευρωπαϊκής Ένωσης, καθώς και των διορθωτικών συντελεστών που εφαρμόζονται στις εν λόγω αποδοχές και συντάξεις (ΕΕ L 348 της 29.12.2009, σ. 10).

      (4)  Κοινή ρύθμιση σχετικά με την κάλυψη των κινδύνων ασθενείας των μονίμων υπαλλήλων των Ευρωπαϊκών Κοινοτήτων, που θεσπίστηκε απ όλα τα θεσμικά όργανα των οποίων η κοινή συμφωνία διαπιστώθηκε από τον Πρόεδρο του Δικαστηρίου των Ευρωπαϊκών Κοινοτήτων την 24η Νοεμβρίου 2005 και που προβλέπεται στο άρθρο 72 του από 29 Φεβρουαρίου 1968 κανονισμού (ΕΟΚ, Ευρατόμ, ΕΚΑΧ) αριθ. 259/68 του Συμβουλίου περί καθορισμού του κανονισμού υπηρεσιακής καταστάσεως των υπαλλήλων και του καθεστώτος που εφαρμόζεται επί του λοιπού προσωπικού των Ευρωπαϊκών Κοινοτήτων και περί θεσπίσεως ειδικών μέτρων προσωρινώς εφαρμοστέων στους υπαλλήλους της Επιτροπής (ΕΕ L 56 της 4.3.1968, 1).

      (5)  Απόφαση της Επιτροπής της 2ας Ιουλίου 2007 περί καθορισμού των γενικών διατάξεων εκτέλεσης σχετικά με την επιστροφή των ιατρικών εξόδων.

      (6)  ΕΕ L 56 της 4.3.1968, σ. 1.».


title: Απόφαση EUJUST LEX/1/2009 της Επιτροπής Πολιτικής και Ασφάλειας, της 3ης Ιουλίου 2009 , σχετικά με τον διορισμό του αρχηγού αποστολής της ενοποιημένης αποστολής της ΕΕ για την επιβολή του κράτους δικαίου στο Ιράκ, EUJUST LEX

text:
               4.8.2009

               EL

               Επίσημη Εφημερίδα της Ευρωπαϊκής Ένωσης

               L 202/82

      ΑΠΌΦΑΣΗ EUJUST LEX/1/2009 ΤΗΣ ΕΠΙΤΡΟΠΉΣ ΠΟΛΙΤΙΚΉΣ ΚΑΙ ΑΣΦΆΛΕΙΑΣ

   της 3ης Ιουλίου 2009
   σχετικά με τον διορισμό του αρχηγού αποστολής της ενοποιημένης αποστολής της ΕΕ για την επιβολή του κράτους δικαίου στο Ιράκ, EUJUST LEX
   (2009/596/ΚΕΠΠΑ)
   H ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
   Έχοντας υπόψη:
   τη συνθήκη για την Ευρωπαϊκή Ένωση και, ιδίως το άρθρο 25 τρίτο εδάφιο,
   την κοινή δράση 2009/475/ΚΕΠΠΑ του Συμβουλίου, της 11ης Ιουνίου 2009, σχετικά με την ενοποιημένη αποστολή της Ευρωπαϊκής Ένωσης για την επιβολή του κράτους δικαίου στο Ιράκ, EUJUST LEX (1), και ιδίως το άρθρο 9 παράγραφος 2,
   Εκτιμώντας τα ακόλουθα:

               (1)

               Στις 11 Ιουνίου 2009, το Συμβούλιο υιοθέτησε την κοινή δράση 2009/475/ΚΕΠΠΑ σχετικά με την ενοποιημένη αποστολή της Ευρωπαϊκής Ένωσης για την επιβολή του κράτους δικαίου στο Ιράκ, EUJUST LEX. Η εν λόγω κοινή δράση λήγει στις 30 Ιουνίου 2010.

               (2)

               Δυνάμει του άρθρου 9 παράγραφος 2 της κοινής δράσης 2009/475/ΚΕΠΠΑ, η Επιτροπή Πολιτικής και Ασφάλειας εξουσιοδοτείται να λαμβάνει αποφάσεις για τον διορισμό του αρχηγού αποστολής.

               (3)

               Ο κ. Stephen WHITE θα πρέπει να διοριστεί αρχηγός αποστολής της EUJUST LEX μέχρι τις 31 Δεκεμβρίου 2009,

         ΑΠΟΦΑΣΙΖΕΙ:
   Άρθρο 1
   Ο κ. Stephen WHITE διορίζεται αρχηγός αποστολής της ενοποιημένης αποστολής της Ευρωπαϊκής Ένωσης για την επιβολή του κράτους δικαίου στο Ιράκ, EUJUST LEX, με ισχύ από την 1η Ιουλίου 2009.
   Άρθρο 2
   Η παρούσα απόφαση παράγει αποτελέσματα από την ημέρα της έκδοσής της.
   Εφαρμόζεται μέχρι τις 31 Δεκεμβρίου 2009.

      Βρυξέλλες, 3 Ιουλίου 2009.

            Για την Επιτροπή Πολιτικής και Ασφάλειας

            Ο Πρόεδρος

         O. SKOOG

      (1)  ΕΕ L 156 της 19.6.2009, σ. 57.


Avis juridique important

|

31993D0316

93/316/ΕΟΚ, Ευρατόμ: ΑΠΟΦΑΣΗ ΤΟΥ ΣΥΜΒΟΥΛΙΟΥ της 10ης Μαΐου 1993 για το διορισμό μέλους της Οικονομικής και Κοινωνικής Επιτροπής

Επίσημη Εφημερίδα αριθ. L 122 της 18/05/1993 σ. 0043 - 0043

ΑΠΟΦΑΣΗ ΤΟΥ ΣΥΜΒΟΥΛΙΟΥ της 10ης Μαΐου 1993 για το διορισμό μέλους της Οικονομικής και Κοινωνικής Επιτροπής(93/316/Ευρατόμ, ΕΟΚ)ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 193 έως 195,  τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως τα άρθρα 165 έως 167,  τη σύμβαση για ορισμένα κοινά όργανα των Ευρωπαϊκών Κοινοτήτων, και ιδίως το άρθρο 5,  την απόφαση του Συμβουλίου της 24ης Σεπτεμβρίου 1990 σχετικά με τον διορισμό των μελών της Οικονομικής και Κοινωνικής Επιτροπής για την περίοδο που λήγει στις 20 Σεπτεμβρίου 1994 (1),  Επειδή, μετά την παραίτηση του κ. Jean Marvier που γνωστοποιήθηκε στο Συμβούλιο στις 21 Δεκεμβρίου 1992, έχει κενωθεί μία θέση μέλους της επιτροπής αυτής,  Έχοντας υπόψη τις υποψηφιότητες που υπέβαλε η γαλλική κυβέρνηση στις 2 Μαρτίου 1993,  Αφού έλαβε τη γνώμη της Επιτροπής των Ευρωπαϊκών Κοινοτήτων,  ΑΠΟΦΑΣΙΖΕΙ:  Άρθρο μόνο  Ο κ. Daniel Giron διορίζεται μέλος της Οικονομικής και Κοινωνικής Επιτροπής, σε αντικατάσταση του κ. Jean Marvier και για την υπόλοιπη διάρκεια της θητείας του τελευταίου, δηλαδή έως τις 20 Σεπτεμβρίου 1994.  Βρυξέλλες, 10 Μαΐου 1993.  Για το Συμβούλιο Ο Πρόεδρος N. HELVEG PETERSEN (1) ΕΕ αριθ. L 290 της 23. 10. 1990, σ. 13.


title: 83/624/ΕΟΚ: Απόφαση του Συμβουλίου της 25ης Νοεμβρίου 1983 σχετικά με ένα σχέδιο για τη δημιουργία, σε διεθνικό επίπεδο, της υποδομής για την υποστήριξη της εισαγωγής νέων μεθόδων και της μεταφοράς τεχνολογίας (1983—1985)

text:
 15 . 12 . 83                              Επίσημη Εφημερίδα των Ευρωπαϊκών Κοινοτήτων                         Αριθ . L 353 / 15
                                                   ΑΠΟΦΑΣΗ ΤΟΥ ΣΥΜΒΟΥΛΙΟΥ
                                                      της 25ης Νοεμβρίου 1983
                σχετικά με ενα σχέδιο για τη δημιουργία, σε διεθνικό επίπεδο, της υποδομής για την
                   υποστήριξη της εισαγωγής νέων μεθόδων και της μεταφοράς τεχνολογίας (1983—1985)
                                                            (83 /624/EOK)
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ ,                              ότι τα κράτη μέλη ανέπτυξαν τη λειτουργία ειδικών
                                                                      υπηρεσιών στον τομέα της εκμεταλλεύσεως της έρευ
                                                                      νας, της μεταφοράς τεχνολογίας , της ενημερώσεως, της
Έχοντας υπόψη :                                                       παροχής συμβουλών και της χρηματοδοτήσεως"
τη συνθήκη για την ίδρυση της Ευρωπαϊκής Οικονομι
κής Κοινότητας, και ιδίως το άρθρο 235 ,                              ότι η υποδομή αυτή είναι σημαντική για τη διευκόλυνση
                                                                      της εισαγωγής νέων μεθόδων, ιδίως στις μικρές και
την πρόταση της Επιτροπής (*),                                        μεσαίες επιχειρήσεις"
τη γνώμη του Ευρωπαϊκού Κοινοβουλίου (2),
                                                                      ότι η εισαγωγή διεθνικών μηχανισμών διασυνδέσεως,
τη γνώμη της Οικονομικής και Κοινωνικής Επιτρο                       συνεργασίας , επαγγελματικής καταρτίσεως και ενημε
πής (3),                                                              ρώσεως θα βελτίωνε αποφασιστικά την αποτελεσματι
                                                                      κότητα των προσπαθειών που καταβάλλονται σε εθνικό
Εκτιμώντας :                                                          επίπεδο "
ότι, σύμφωνα με το άρθρο 2 της συνθήκης, η Κοινότητα
έχει ιδίως ως αποστολή να προάγει την αρμονική ανά
                                                                      ότι χάρη στους μηχανισμούς αυτούς θα εξασφαλισθεί
 πτυξη των οικονομικών δραστηριοτήτων και τη συνεχή
                                                                      μεγαλύτερη πρόσβαση σε μερικά βασικά στοιχεία της
 και ισόρροπη ανάπτυξη στο σύνολο της Κοινότητας"                     εισαγωγής νέων βιομηχανικών μεθόδων, όπως στην έρευ
                                                                      να , στην τεχνολογία , στο κεφάλαιο και στην αγορά ,
ότι οι αρχηγοί κρατών και κυβερνήσεων, στη συνάντηση
 που πραγματοποίησαν στο Λουξεμβούργο στις 1 και 2
 Δεκεμβρίου 1980, εξέφρασαν την ευχή οι προσπάθειες
 που θα καταβάλλουν τα κράτη μέλη στον τομέα της                      ΑΠΟΦΑΣΙΖΕΙ :
εισαγωγής νέων βιομηχανικών μεθόδων να συντονιστούν
 καλύτερα προκειμένου να βελτιωθεί η ανταγωνιστικότη
 τα των ευρωπαϊκών προϊόντων με την καλύτερη δυνατή                                            Αρθρο 1
εκμετάλλευση της διαστάσεως που προσδίδει στον το
 μέα αυτό η κοινή αγορά " ότι ζήτησαν από τις αρμόδιες                Για να διευκολυνθεί η εισαγωγή νέων μεθόδων στην
 αρχές της Κοινότητας να μελετήσουν διάφορες μεθό                    Κοινότητα , θεσπίζεται ένα σύνολο μέτρων που αποβλέ
 δους περιορισμού της κατατμήσεως των αγορών και                      πουν στη δημιουργία , σε διεθνικό επίπεδο , της υποδομής
 δημιουργίας περισσοτέρων κινήτρων στον τομέα της                     για διασύνδεση και συνεργασία και στην ενθάρρυνση
εισαγωγής νέων μεθόδων και της διαδόσεως των γνώ                     του εμπορίου και της εκμεταλλεύσεως των τεχνολογιών,
 σεων "                                                               σύμφωνα με όσα ορίζονται στο παράρτημα I.
 ότι η ανάπτυξη του εμπορίου στον τομέα των τεχνολο
γιών και η προώθηση της εκμεταλλεύσεως αποτελεί
 μέλημα , κυρίως , των επιχειρήσεων"                                                           Αρθρο 2
 ότι, εντούτοις, πρέπει να καταβληθούν σοβαρές προσπά                Χάρη στη διαρκή ανταλλαγή και τη συγκριτική εκτίμη
 θειες προκειμένου να οργανωθεί η αλληλεπίδραση                       ση των εμπειριών τους, τα κράτη μέλη και η Επιτροπή
 μεταξύ της τεχνολογίας, της βιομηχανίας και της αγο                 επιδιώκουν, με τον τρόπο που περιγράφεται στο παράρ
 ράς σε ευρωπαϊκό επίπεδο , ώστε να επιτευχθεί ευρύτερη               τημα I κεφάλαιο 3 , τη συνοχή μεταξύ των μέτρων που
 μετατροπή των ανακαλύψεων και των εφευρέσεων σε                      αναφέρονται στο άρθρο 1 και των μέτρων που λαμβά
 οικονομικά βιώσιμες νέες μεθόδους χάρη στην εκμετάλ                 νονται σε εθνικό και περιφερειακό επίπεδο με σκοπό την
 λευση των πλεονεκτημάτων κλίμακας που προσφέρει ο                    προώθηση της εισαγωγής νέων τεχνολογιών.
ευρωπαϊκός χώρος"
                                                                                Αρθρο 3
(') ΕΕ αριθ . C 187 της 22 . 7 . 1982, σ . 4 .
(2) ΕΕ αρνθ . C 96 της 11 . 4 . 1983 , σ . 104 .                      Οι δραστηριότητες ή τα προγράμματα που περιγράφο
(3) ΕΕ αριθ . C 33 της 7 . 2 . 1983 , σ . 17 .                        νται στο παράρτημα I θα πραγματοποιούνται με ευθύνη
 ---pagebreak--- Αριθ . L 353 / 16              Επίσημη Εφημερίδα των Ευρωπαϊκών Κοινοτήτων                        15 . 12 . 83
της Επιτροπής ή θα χρηματοδοτούνται μερικώς απο την     Οσον αφορα τις δραστηριότητες που περιγράφονται στο
Κοινότητα , μέσα στα όρια των πιστώσεων που προβλέ    παράρτημα I , η Επιτροπή προσπαθεί να συνισφέρει
πονται στον προϋπολογισμό των Ευρωπαϊκών Κοινοτή      μέρος των δαπανών των εργασιών, να της επιστρέφεται
των .                                                  μέρος των ποσών που έχει καταβάλει από ενδεχόμενα
                                                       έσοδα που θα προκύψουν και να περιορίζει την παρέμ
Προσφέρονται για εξέταση οι ακόλουθες δραστηριότη     βασή της στην αρχική φάση του προγράμματος.
τες ή προγράμματα :
— δραστηριότητες ή προγράμματα στα οποία θα                                  Άρθρο 6
    συμμετέχουν εταίροι εγκατεστημένοι σε διάφορα
    κράτη μέλη ,                                       Για την εφαρμογή αυτής της αποφάσεως υπεύθυνη είναι
— ή δραστηριότητες ή προγράμματα που συνεπάγονται      η Επιτροπή , η οποία επικουρείται από συμβουλευτική
    την πραγματοποίηση εργασιών σε κοινοτική κλίμα    επιτροπή . Η σύνθεση , τα καθήκοντα και ο τρόπος
    κα ή την παροχή υπηρεσιών προσιτών σε όλα τα       λειτουργίας αυτής της επιτροπής καθορίζονται στο
                                                       παράρτημα II .
    κράτη μέλη ,
— ή προγράμματα σχετικά με τη δημιουργία της υπο      Η Επιτροπή ενημερώνει τακτικά τη συμβουλευτική αυτή
    δομής για την εισαγωγή νέων μεθόδων, στο βαθμό     επιτροπή για την πρόοδο των εργασιών .
    που οι συνθήκες το απαιτούν, ώστε να μπορούν τα
    κράτη μέλη με ελλιπή υποδομή να συμμετάσχουν       Η Επιτροπή υποβάλλει στο Συμβούλιο, στο Κοινοβούλιο
    πλήρως σε σχέδια διεθνικής κλίμακας .              και στην Οικονομική και Κοινωνική Επιτροπή , ετήσια
                                                       λεπτομερή έκθεση .
                       Αρθρο 4                                               Άρθρο 7
Η Επιτροπή κάνει γνωστά μέσα στην Κοινότητα , με τα    Η παρούσα απόφαση αρχίζει να ισχύει την ημέρα της
καταλληλότερα μέσα , τα αποτελέσματα των ενεργειών     δημοσίευσής της στην Επίσημη Εφημερίδα των Ευρωπαϊ
που επιχειρούνται κατ' εφαρμογή αυτής της αποφά       κών Κοινοτήτων.
σεως .
                                                       Βρυξέλλες, 25 Νοεμβρίου 1983 .
                       Άρθρο 5
Το πρόγραμμα προβλέπεται για τριετή περίοδο, η οποία                             Για το Συμβουλιο
θα αρχίσει την ημέρα της εγκρίσεώς του . Το ποσό που                                Ο Πρόεδρος
κρίνεται αναγκαίο για την εκτέλεση του προγράμματος
υπολογίζεται σε 10 εκατομμύρια ΕCU .                                               Γ . ΜΩΡΑΪΤΗΣ
 ---pagebreak--- 15 . 12 . 83                         Επίσημη Εφημερίδα των Ευρωπαϊκων Κοινοτήτων                                  Αριθ . L 353 / 17
                                                          ΠΑΡΑΡΤΗΜΑ I
             ΣΧΕΔΙΟ ΓIA ΤΗ ΔΗΜΙΟΥΡΓΙΑ , ΣΕ ΔΙΕΘΝΙΚΟ ΕΠΙΠΕΔΟ, ΤΗΣ ΥΠΟΔΟΜΗΣ ΓΙΑ ΤΗΝ ΥΠΟΣΤΗ
                       ΡΙΞΗ ΤΗΣ ΕΙΣΑΓΩΓΗΣ ΝΕΩΝ ΜΕΘΟΔΩΝ ΚΑΙ ΤΗΣ ΜΕΤΑΦΟΡΑΣ ΤΕΧΝΟΛΟΓΙΑΣ
                                              ΣΤΟΧΟΙ ΚΑΙ ΟΡΙΣΜΟΣ ΤΩΝ ΔΡΑΣΕΩΝ
             Στόχος
             Ο κύριος στόχος είναι η προώθηση της ταχείας διάδοσης των νέων τεχνολογιών, μόλις αυτές είναι
             διαθέσιμες, στις οικονομίες της Κοινότητας , λαμβάνοντας υπόψη , ιδίως, τις μικρές και τις μεσαίες
             επιχειρήσεις .
             Οι προτεινόμενες δράσεις θα ενισχύσουν τις δομές που έχουν δημιουργηθεί για το σκοπό αυτό σε εθνικό
             επίπεδο , δίνοντας ιδιαίτερα μια ευρωπαϊκή διάσταση στις δραστηριότητες των υφισταμένων εθνικών
             υπηρεσιών για την εκμετάλλευση των αποτελεσμάτων των ερευνών, στη μεταφορά τεχνολογίας, καθώς
             και στις ειδικευμένες χρηματοδοτικές και συμβουλευτικές υπηρεσίες . Σκοπός , συνεπώς , είναι η ενίσχυση
             της διεθνικής υποδομής, για την εισαγωγή νέων μεθόδων, η οποία είναι απαραίτητη για τη δημιουργία
             μιας αποτελεσματικής ευρωπαϊκής αγοράς στον τομέα των νέων μεθόδων .
             Προβλέπονται τρεις κύριες κατευθύνσεις δράσεως :
             1 . Να γίνουν οι υφιστάμενοι και αναπτυσσόμενοι οργανισμοί και υπηρεσίες στον τομέα αυτό περισσότε
                   ρο αποτελεσματικοί με τη διευκόλυνση των δραστηριοτήτων τους και της προσβάσεώς τους στην
                   αγορά της Κοινότητας" αυτή η διεθνική διεύρυνση των δομών των κρατών μελών θα βασίζεται σε
                   εύκαμπτους και δυναμικούς μηχανισμούς διασυνδέσεως και συνεργασίας .
             2 . Να δοθεί η αναγκαία για την επίτευξη του στόχου βοήθεια , ώστε να καλυφθούν οι σχετικές βασικές
                   απαιτήσεις, όσον αφορά τις γνώσεις, τα τεχνικά μέσα και τα μέσα επικοινωνίας .
             3 . Να καταβληθεί προσπάθεια να αναπτυχθούν γενικά οι μέθοδοι που χρησιμοποιούνται στον τομέα
                   αυτό , με την προώθηση , όπου αυτό είναι ωφέλιμο , του συντονισμού και της ανταλλαγής εμπειριών
                   σχετικά με την επεξεργασία πρότυπων προγραμμάτων στα κράτη μέλη .
             Τα προγράμματα που είναι δυνατό να τύχουν κοινοτικής ενισχύσεως επιλέγονται από τους καταλόγους
             των δράσεων που έχουν προτεραιότητα , οι οποίοι καταρτίζονται κάθε χρόνο . Για το 1983 , ο κατάλογος
             περιέχεται στο επισυναπτόμενο παράρτημα III . Για τα άλλα έτη του προγράμματος , οι δράσεις που θα
             έχουν προτεραιότητα επιλέγονται μεταξύ των δράσεων που περιγράφονται παρακάτω , σύμφωνα με τη
             διαδικασία που προβλέπεται στο παράρτημα II σημείο ΣΤ . Σχέδιο που επιλέγεται μέσα από έναν τέτοιο
             ετήσιο κατάλογο πρέπει να αρχίσει να εκτελείται πριν από το τέλος του αντίστοιχου έτους .
             Περιγραφή των δράσεων
                                                           ΚΕΦΑΛΑΙΟ 1
             Συνοχή μεταξύ των υφισταμένων οργανισμών για την προώθηση της εισαγωγής νέων τεχνολογιών σε
                                                         ευρωπαϊκό επίπεδο
             1.1 .   Επικοινωνία μεταξύ βιομηχανίας/έρευνας, ιδίως:
                     α) αρχική ενίσχυση για τη δημιουργία μηχανισμών διασυνδέσεως"
                     β) υποστήριξη δράσεων για την προώθηση της εκμεταλλεύσεως νέων τεχνολογιών ή τη διερεύνηση
                          της αγοράς εντός και εκτός της Κοινότητας .
             1.2 .   Υπηρεσίες παροχής συμβουλών για θέματα διοικήσεως επιχειρήσεων και τεχνολογίας, ιδίως:
                     α) ενίσχυση κατά τη σύταση ενώσεων που έχουν σκοπό τη δημιουργία « ανθρώπινων» δικτύων
                          σχέσεων μεταξύ των ενδιαφερομένων υπηρεσιών, καθώς και στις συναφείς δραστηριότητες
                          υποστηρίξεως"
                     β) ενίσχυση για την ανταλλαγή του προσωπικού των υπηρεσιών αυτών, ως αποτελεσματικότερης
                          μεθόδου για την απόκτηση πείρας σε άλλες αγορές και για τη δημιουργία δικτύων αμοιβαίας
                          υποστηρίξεως"
 ---pagebreak--- Αριθ . L 353 / 18                    Επίσημη Εφημερίδα των Ευρωπαϊκών Κοινοτήτων                                    15 . 12 . 83
                    γ) ενίσχυση για την από κοινού εκμετάλλευση της αγοράς εκτός της Κοινοτητας .
              1.3 . Χρηματοδοτικές πράξεις που συνεπάγονται ανάληψη κινδύνων, ιδίως:
                    α) ενίσχυση για τη δημιουργία ενώσεως χρηματοδοτικών οργανισμών , ειδικευμένων στη χρηματο
                        δότηση της εισαγωγής νέων μεθόδων"
                    β) ενίσχυση των επαγγελματικών δημοσιεύσεων της ενώσεως αυτής "
                    γ) ενίσχυση της δημιουργίας δικτύων εμπειρογνωμόνων και συμβούλων .
              1.4 . Επικοινωνία μεταξύ του δημοσίου και της βιομηχανίας νέων τεχνολογιών, ιδίως:
                    α) ενίσχυση , για το απαιτούμενο χρονικό διάστημα , για τη δημιουργία της βασικής δομής για τη
                        συνεργασία της τοπικής αυτοδιοικήσεως των χωρών της Κοινότητας σε θέματα νέων τεχνολο
                        γιών "
                    β) ενίσχυση των μέσων που θα επιτρέψουν στις αρχές της τοπικής αυτοδιοικήσεως να προσανα
                        τολίσουν τις προμήθειές τους προς τον τομέα των νέων τεχνολογιών"
                    γ) ενίσχυση της ανταλλαγής τεχνολογίας μεταξύ των συμμετεχόντων .
                                                           ΚΕΦΑΛΑΙΟ 2
                                                  Ενίσχυση των θεμελιωδών δομών
              2.1 . Ενέργειες υποστηρίξεως για τη συνειδητοποίηση και την αξιολόγηση νέων τεχνολογιών και ενδεχο
                    μένων αγορών, ιδίως:
                    α) υποστήριξη της από κοινού αξιολογήσεως των νέων τεχνολογιών και των αγορών"
                    β) υποστήριξη για την αύξηση της τεχνολογικής ευαισθητοποιήσεως με τη συνεργασία μεταξύ
                        «οργανισμών τεχνολογικής ευαισθητοποιήσεως» ή με το να δοθεί μια ευρωπαϊκή διάσταση στα
                        τεχνολογικά συνέδρια , τα οποία συνήθως διοργανώνονται σε εθνικό ή περιφερειακό επίπεδο"
                    γ) υποστήριξη της συγκεντρώσεως , της αναλύσεως και της διαδόσεως των πληροφοριών σχετικά
                        με τις τεχνολογίες και τις αγορές προς τις οποίες η πρόσβαση είναι δύσκολη "
                    δ) υποστήριξη της δημιουργίας συστήματος ανταλλαγής πληροφοριών όσον αφορά τις ειδικευμέ
                        νες γνώσεις σε θέματα τεχνολογίας , αγορών χρηματοδοτήσεως και δημοσίων ενισχύσεων για
                        την εισαγωγή νέων μεθόδων στην Κοινότητα .
              2.2 . Πρόσβαση στις αγορές των διπλωμάτων ευρεσιτεχνίας, των αδειών εκμεταλλεύσεως, ιδίως:
                    α) υποστήριξη της εντατικοποιήσεως των διαβουλεύσεων και των επαφών με τους ενδιαφερόμε
                        νους , ιδίως όσον αφορά το κόστος των διπλωμάτων ευρεσιτεχνίας , τη χρησιμοποίηση των
                        πληροφοριών που περιέχονται στα διπλώματα ευρεσιτεχνίας και τα κριτήρια για την προστασία
                        της βιομηχανικής ιδιοκτησίας "
                    β) υποστήριξη για μια καλύτερη χρησιμοποίηση της προστασίας , σε κοινοτική κλίμακα , του
                        δικαιώματος της βιομηχανικής και εμπορικής ιδιοκτησίας , με σκοπό τη συμπλήρωση όσων
                        έχουν ήδη γίνει σε ορισμένα κράτη μέλη για να ενθαρρυνθούν οι εφευρέτες να κάνουν χρήση των
                        δικαιωμάτων τους στον τομέα αυτό "
                    γ) υποστήριξη της δημιουργίας αποτελεσματικής κοινής αγοράς για τη χορήγηση αδειών εκμεταλ
                        λεύσεως στον τομέα της τεχνολογίας με την προώθηση του συντονισμού των ενδιάμεσων
                        υπηρεσιών και την παροχή αρχικής υποστηρίξεως για τις διεθνικές μορφές συνεργασίας .
              2.3 .  Δημιουργία νέων οδών επικοινωνίας για την επιτάχυνση της εισαγωγής νεων προϊοντων στην
                     αγορά , ιδίως :
                     α) προώθηση της έγκαιρης κυκλοφορίας , σε κοινοτικό επίπεδο , των προσκλήσεων για υποβολή
                         προτάσεων για νέα προϊόντα , και ιδίως των δημόσιων προσκλήσεων υποβολής προσφορών, με
                         την ανάπτυξη νέων αποτελεσματικών μέσων ή με την εντατικότερη χρησιμοποίηση των
                         υφισταμένων οδών επικοινωνίας "
                     β) δημιουργία ενός καλά οργανωμένου συστήματος πληροφορήσεως σχετικά με τις τεχνικές
                         προδιαγραφές και ρυθμίσεις .
 ---pagebreak--- 15 . 12 . 83                          Επίσημη Εφημερίδα των Ευρωπαϊκών Κοινοτήτων                                  Αριθ . L 353 / 19
                                                            ΚΕΦΑΛΑΙΟ 3
                                    Συντονισμός της δράσεως των κρατών μελών και της Κοινότητας
             3.1 .    Εντατικοποίηση του συντονισμού και της ανταλλαγής πληροφοριών και εμπειρίας στα πλαίσια της
                      συμβουλευτικής επιτροπής .
             3.2.     Σύγκριση και αξιολόγιση των προγραμμάτων και των μέτρων .
             3.3.     Κοινοτική υποστήριξη για την ανάπτυξη νέων μεθόδων και ιδιαίτερα για την ανάπτυξη , σε διεθνικό
                      επίπεδο , της υποδομής για την εισαγωγή νέων μεθόδων .
                                                          ΠΑΡΑΡΤΗΜΑ II
             ΣΥΝΘΕΣΗ, ΚΑΘΗΚΟΝΤΑ ΚΑΙ ΤΡΟΠΟΣ ΛΕΙΤΟΥΡΓΙΑΣ ΤΗΣ ΣΥΜΒΟΥΛΕΥΤΊΚΗΣ ΕΠΙΤΡΟΠΗΣ
                                                ΠΟΥ ΠΡΟΒΛΕΠΕΤΑΙ ΣΤΟ ΑΡΘΡΟ 6
             Α.    Η συμβουλευτική επιτροπή που προβλέπειται στο άρθρο 6 έχει τα ακόλουθα καθήκοντα :
                   1 . να επικουρεί την Επιτροπή των Ευρωπαϊκών Κοινοτήτων για την καλή λειτουργία του συστήμα
                        τος ανταλλαγής εμπειριών που προβλέπεται στο άρθρο 2 , το οποίο θα καταστήσει δυνατό τον
                        οικειοθελή συντονισμό των δράσεων των κρατών μελών ,
                   2 . να εξετάζει την ετήσια έκθεση που καταρτίζεται από την Επιτροπή των Ευρωπαϊκών Κοινοτήτων
                        και να αξιολογεί τα αποτελέσματα των δράσεων που έχουν περατωθεί ,
                   3 . να διατυπώνει γνώμες για τα μέτρα που αναφέρονται στο άρθρο 1 , ιδιαίτερα για την κατάρτιση
                        του ετήσιου καταλόγου προτεραιοτήτων και για την επιλογή των σχεδίων που είναι δυνατόν να
                        τύχουν χρηματοδοτικής ενισχύσεως .
             Β.    Η συμβουλευτική επιτροπή αποτελείται από εκπροσώπους που ορίζουν τα κράτη μέλη . Η συμβου
                   λευτική επιτροπή μπορεί να ζητεί τη συνδρομή εμπειρογνωμόνων ή συμβούλων , ανάλογα με τη φύση
                   της δράσεως την οποία εξετάζει.
             Γ.    Η συμβουλευτική επιτροπή προεδρεύεται από ένα από τα μέλη της .
             Δ.    Η συμβουλευτική επιτροπή καταρτίζει τον εσωτερικό κανονισμό της .
             Ε.    Η γραμματεία της συμβουλευτικής επιτροπής εξασφαλίζεται από τις υπηρεσίες της Επιτροπής των
                   Ευρωπαϊκών Κοινοτήτων.
             ΣΤ . Ο καθορισμός του ετήσιου καταλόγου των δράσεων που έχουν προτεραιότητα για τα άλλα έτη εκτός
                   από το 1983 , γίνεται σύμφωνα με την ακόλουθη διαδικασία :
                   1 . Ο αντιπρόσωπος της Επιτροπής των Ευρωπαϊκών Κοινοτήτων υποβάλλει σχέδιο αποφάσεως στη
                        συμβουλευτική επιτροπή .
                   2 . Μέσα σε δύο μήνες η συμβουλευτική επιτροπή διατυπώνει τη γνώμη της για το εν λόγω σχέδιο .
                        Αποφασίζει με πλειοψηφία 45 ψήφων. Στη συμβουλευτική επιτροπή οι ψήφοι των κρατών μελών
                        σταθμίζονται όπως προβλέπεται στο άρθρο 148 παράγραφος 2 της συνθήκης . Ο πρόεδρος δεν
                        συμμετέχει στην ψηφοφορία .
                   3 . Η Επιτροπή των Ευρωπαϊκών Κοινοτήτων εγκρίνει το σχέδιο όταν είναι σύμφωνο με τη γνώμη
                        της συμβουλευτικής επιτροπής . Όταν το σχέδιο αποφάσεως δεν είναι σύμφωνο με τη γνώμη αυτή
                        ή όταν δεν έχει διατυπωθεί γνώμη , η Επιτροπή των Ευρωπαϊκών Κοινοτήτων υποβάλλει, χωρίς
                        καθυστέρηση , πρόταση στο Συμβούλιο που θα έχει μορφή σχεδίου αποφάσεως . Το Συμβούλιο
                        αποφασίζει με ειδική πλειοψηφία .
 ---pagebreak--- Αριθ . L 353 /20                    Επίσημη Εφημερίδα των Ευρωπαϊκών Κοινοτήτων                                      15 . 12 . 83
                                                         ΠΑΡΑΡΤΗΜΑ III
                                  ΔΡΑΣΕΙΣ ΠΟΥ ΕΧΟΥΝ ΠΡΟΤΕΡΑΙΟΤΗΤΑ ΓΙΑ ΤΟ ΕΤΟΣ 1983
              1 . Υποστήριξη της συγκροτήσεως και των αρχικών δραστηριοτήτων των μηχανισμών διασυνδέσεως :
              — Μόνιμη Τεχνολογική Διάσκεψη Ευρωπαϊκών Αρχών Τοπικής Αυτοδιοικήσεως (SΤCΕLΑ),
              — κάτοχοι επιχειρηματικών κεφαλαίων ,
              — ενώσεις συμβουλευτικών υπηρεσιών στον τομέα της τεχνολογίας και της διαχειρίσεως , στους οποίους
                  συμπεριλαμβάνονται «οι οργανισμοί ευαισθητοποιήσεως στην τεχνολογία ».
              2. Οργάνωση της πληροφορήσεως και της διαδόσεώς της σε κοινοτική κλίμακα όσον αφορά την
              προσφορά και τη ζήτηση στους τομείς της τεχνολογίας με άδεια εκμεταλλεύσεως, της διεθνικής
              συνεργασίας των μικρών και μεσαίων επιχειρήσεων , της διευρύνσεως και της μελέτης της αγοράς, των
              αξιολογήσεων και των τεχνολογικών τάσεων , των αποτελεσμάτων της έρευνας και αναπτύξεως κλπ .
              3 . Υποστήριξη της καλύτερης χρήσεως της προστασίας , σε κοινοτική κλίμακα , του δικαιώματος της
              βιομηχανικής και εμπορικής ιδιοκτησίας .
              4. Συντονισμός , μέσω της συμβουλευτικής επιτροπής , όσον αφορά τις δράσεις που γίνονται ή θα γίνουν
              σε εθνικό ή κοινοτικό επίπεδο, ιδιαίτερα όσον αφορά την αξιολόγηση και αποτελεσματική χρησιμοποίηση
              εκείνων των μεθόδων για την προώθηση νέων τεχνολογιών , οι οποίες είτε καινούριες είναι είτε δεν έχουν
              εφαρμοστεί ακόμα παντού στην Κοινότητα και ωφελούν ιδιαίτερα τις μικρές και μεσαίες επιχειρήσεις .


77/323/ΕΟΚ, Ευρατόμ, ΕΚΑΧ: Απόφαση των αντιπροσώπων των κρατών μελών της 5ης Απριλίου 1977 περί της προσωρινής εγκαταστάσεως του Ελεγκτικού Συνεδρίου


title: Απόφαση του Προεδρείου του Ευρωπαïκού Κοινοβουλίου, της 23ης Μαρτίου και 14ης Νοεμβρίου 2011 , για την τροποποίηση των μέτρων εφαρμογής του καθεστώτος των βουλευτών του Ευρωπαϊκού Κοινοβουλίου

text:
               16.11.2011

               EL

               Επίσημη Εφημερίδα της Ευρωπαϊκής Ένωσης

               C 335/12

         ΑΠΌΦΑΣΗ ΤΟΥ ΠΡΟΕΔΡΕΊΟΥ ΤΟΥ ΕΥΡΩΠΑÏΚΟΫ ΚΟΙΝΟΒΟΥΛΊΟΥ
   της 23ης Μαρτίου και 14ης Νοεμβρίου 2011
   για την τροποποίηση των μέτρων εφαρμογής του καθεστώτος των βουλευτών του Ευρωπαϊκού Κοινοβουλίου
   2011/C 335/07
   ΤΟ ΠΡΟΕΔΡΕΙΟ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ,
   έχοντας υπόψη τη Συνθήκη για τη λειτουργία της Ευρωπαϊκής Ένωσης και ιδίως το άρθρο 223 παράγραφος 2,
   έχοντας υπόψη το καθεστώς των βουλευτών του Ευρωπαϊκού Κοινοβουλίου (1) (εφεξής «καθεστώς»),
   έχοντας υπόψη τα άρθρα 8 και 23 του Κανονισμού του Ευρωπαϊκού Κοινοβουλίου,
   εκτιμώντας τα ακόλουθα:

               (1)

               Στους βουλευτές που χρησιμοποιούν ταξί στους τόπους εργασίας του Ευρωπαϊκού Κοινοβουλίου κατά τις εβδομάδες που δεν πραγματοποιούνται επίσημες δραστηριότητες του Ευρωπαϊκού Κοινοβουλίου τα κόμιστρα πρέπει να επιστρέφονται κατά τον ίδιο τρόπο που προβλέπεται για τις μετακινήσεις με ταξί κατά τις κανονικές εργάσιμες εβδομάδες.

               (2)

               Οι βουλευτές που ταξιδεύουν εκτός της επικράτειας της Ευρωπαϊκής Ένωσης για να συμμετάσχουν σε επίσημη δραστηριότητα, οφείλουν συχνά να καλύπτουν το κόστος των θεωρήσεων τους και άλλα συναφή έξοδα. Δεδομένου ότι οι δαπάνες αυτές ανακύπτουν κατά την εκτέλεση επίσημων καθηκόντων, θα ήταν σκόπιμο να επιστρέφονται τα έξοδα αυτά στους βουλευτές, εφόσον υποβάλλουν τα απαραίτητα δικαιολογητικά. Η αλλαγή του κανονισμού που αυτό συνεπάγεται θα ισχύει από την 1η Ιανουαρίου 2012 ώστε να εξασφαλιστεί ότι όλα τα ταξίδια που πραγματοποιούνται σε ένα έτος αντιμετωπίζονται κατά τον ίδιο τρόπο.

               (3)

               Υπό ορισμένες συνθήκες που προκύπτουν κατά τη διάρκεια επίσημων ταξιδιών, οι βουλευτές δικαιούνται επιστροφής των εξόδων επαναπατρισμού. Λαμβάνοντας υπόψη ότι ο επαναπατρισμός ενδέχεται επίσης να συνεπάγεται συναφή έξοδα, θα ήταν σκόπιμο να προβλεφθεί η επιστροφή και αυτών των εξόδων. Προκειμένου να εκπληρώσει την εν λόγω υποχρέωση, το Κοινοβούλιο πρέπει να συνάψει σύμβαση ασφάλισης. Η ασφαλιστική σύμβαση εφαρμόζεται από την ημερομηνία κατά την οποία η σχετική διάταξη τίθεται σε ισχύ.

               (4)

               Στις περιπτώσεις που, σύμφωνα με πάγια πρακτική στο ενεχόμενο κράτος μέλος, οι βουλευτές έχουν συμφωνήσει να καταβάλλουν αποζημιώσεις λόγω απόλυσης στους τοπικούς βοηθούς τους, οι οποίες υπερβαίνουν το προβλεπόμενο από το καθεστώς ελάχιστο όριο, μπορούν, προκειμένου να καλύψουν τις σχετικές δαπάνες, να αναθέσουν στον εντολοδόχο πληρωμών τους να παρακρατήσει κεφάλαια από την βουλευτική αποζημίωση επικούρησης και να μεταφέρει αυτά στα επόμενα οικονομικά έτη υπό τον όρο ότι τηρούνται διάφορες προϋποθέσεις. Θα ήταν σκόπιμο η σχετική διάταξη της παρούσας απόφασης να τεθεί σε ισχύ από την 14η Ιουλίου 2009.

         ΕΛΑΒΕ ΤΗΝ ΑΚΟΛΟΥΘΗ ΑΠΟΦΑΣΗ:
   Άρθρο 1
   Τα μέτρα εφαρμογής του καθεστώτος των βουλευτών του Ευρωπαϊκού Κοινοβουλίου (2) τροποποιούνται ως εξής:

               1)

               Στο άρθρο 22, η παράγραφος 2α αντικαθίσταται από το εξής:
               «2α.   Όταν οι βουλευτές ταξιδεύουν προς έναν από τους τόπους εργασίας του Κοινοβουλίου σε εβδομάδα κατά τη διάρκεια της οποίας το Κοινοβούλιο δεν έχει επίσημες δραστηριότητες, η επιστροφή των συμπληρωματικών εξόδων ταξιδίου περιορίζεται στα έξοδα μετακίνησης, συμπεριλαμβανομένων των κομίστρων ταξί εντός των ορίων που καθορίζονται από τις κανονιστικές ρυθμίσεις του Προεδρείου που διέπουν τη χρησιμοποίηση υπηρεσιακών οχημάτων από τους βουλευτές του Ευρωπαϊκού Κοινοβουλίου, καθώς και στα έξοδα ξενοδοχείου.»·

               2)

               Στο άρθρο 24, παράγραφος 3, παρεμβάλλεται το ακόλουθο στοιχείο:

                           «βα)

                           με την προσκόμιση των απαραίτητων δικαιολογητικών, επιστροφή των εξόδων θεώρησης και άλλων συναφών δαπανών.»·

               3)

               Το άρθρο 29 τροποποιείται ως εξής:

                           α)

                           ο τίτλος αντικαθίσταται από τον ακόλουθο:
                           «Συνδρομή προς τους βουλευτές κατά τα επίσημα ταξίδια»·

                           β)

                           η παράγραφος 1 αντικαθίσταται από το εξής:
                           «1.   Εάν, κατά τη διάρκεια επίσημου ταξιδίου κατά την έννοια του άρθρου 10 παράγραφοι 1 στοιχείο α), 2 και 2α, ο βουλευτής ασθενήσει σοβαρά, πέσει θύμα ατυχήματος ή απρόβλεπτων γεγονότων που εμποδίζουν την κανονική διεξαγωγή του ταξιδίου, δικαιούται τη συνδρομή του Κοινοβουλίου. Η συνδρομή αυτή περιλαμβάνει την οργάνωση του επαναπατρισμού και την ανάληψη ευθύνης της πληρωμής των σχετικών εξόδων. Ο βουλευτής, ή, ενδεχομένως, ο εκπρόσωπός του, μπορεί να ζητήσει επαναπατρισμό σε έναν από τους τόπους εργασίας του Κοινοβουλίου ή στον τόπο κατοικίας του.»·

                           γ)

                           η παράγραφος 3 αντικαθίσταται από το εξής:
                           «3.   Το Κοινοβούλιο εκπληρώνει τις υποχρεώσεις συνδρομής του μέσω ασφαλιστικής σύμβασης. Τα δικαιώματα των βουλευτών τα οποία αναφέρονται στις παραγράφους 1 και 2 ασκούνται υπό τους όρους που προβλέπονται στην ασφαλιστική σύμβαση.»·

                           δ)

                           προστίθεται η ακόλουθη παράγραφος:
                           «4.   Η ασφαλιστική σύμβαση καλύπτει, μεταξύ άλλων, το κόστος παροχής της ακόλουθης συνδρομής:

                                       —

                                       την παροχή συνδρομής σε περίπτωση σοβαρής ασθένειας, ατυχήματος και θανάτου βουλευτή,

                                       —

                                       συνδρομή και εσπευσμένη επιστροφή σε περίπτωση φυσικής καταστροφής, σοβαρής διατάραξης της δημόσιας τάξης ή σοβαρής ασθένειας, ατυχήματος ή θανάτου μέλους της οικογένειας του βουλευτή,

                                       —

                                       υλικοτεχνική και διοικητική συνδρομή σε περίπτωση απώλειας ή κλοπής εγγράφων,

                                       —

                                       συνδρομή σε περίπτωση δικαστικής δίωξης,

                                       —

                                       πρόσθετη ασφάλιση ζωής και αναπηρίας (υπόλοιπη οφειλή).»·

               4)

               Στο άρθρο 40 προστίθεται η ακόλουθη παράγραφος:
               «5.   Προκειμένου να καλύψουν τις δαπάνες που συνδέονται με τη λήξη μιας σύμβασης εργασίας που δεν μπορούν να καταβληθούν σύμφωνα με τις παραγράφους 1 έως 4, οι βουλευτές μπορούν να αναθέσουν στον εντολοδόχο πληρωμών τους να παρακρατήσει κεφάλαια από το ποσόν που αναφέρεται στο άρθρο 33 παράγραφος 4 και να τα μεταφέρει στα επόμενα οικονομικά έτη υπό τον όρο ότι τηρούνται οι ακόλουθες προϋποθέσεις:

                           α)

                           Ο βουλευτής έχει αποδείξει με κατάλληλη γραπτή τεκμηρίωση ότι, εκτός του Ευρωπαϊκού Κοινοβουλίου και χωρίς τη συμμετοχή βουλευτών του Ευρωπαϊκού Κοινοβουλίου, υφίσταται πάγια πρακτική στον κλάδο με τον οποίο σχετίζεται η σύμβαση εργασίας σύμφωνα με την οποία καταβάλλονται αποζημιώσεις λόγω απόλυσης που υπερβαίνουν το προβλεπόμενο από το καθεστώς ελάχιστο όριο·

                           β)

                           Στη σύμβαση εργασίας του τοπικού βοηθού έχουν συμφωνηθεί ποσά αποζημίωσης λόγω απόλυσης που αντιστοιχούν στην πρακτική που αναφέρεται υπό το στοιχείο α). Τα συμφωνηθέντα ποσά δεν μπορούν σε καμία περίπτωση να υπερβαίνουν ένα μηνιαίο μισθό για κάθε έτος εργασίας·

                           γ)

                           Τα παρακρατηθέντα ποσά δηλώνονται ανά εργαζόμενο κατά την ετήσια διαδικασία τακτοποίησης που προβλέπεται στο άρθρο 39. Ο εντολοδόχος πληρωμών ανοίγει χωριστό τραπεζικό λογαριασμό για τα σχετικά κεφάλαια και υποβάλλει ετησίως αντίγραφο τραπεζικού λογαριασμού για διακανονισμό. Κάθε οικονομικό έτος, ο εντολοδόχος πληρωμών μπορεί να παρακρατεί μόνο ποσά που αντιστοιχούν σε περιόδους εργασίας από την αρχή της τρέχουσας κοινοβουλευτικής περιόδου και έως τη λήξη του εν λόγω οικονομικού έτους ή, εάν η σύμβαση εργασίας λήγει κατά τη διάρκεια του έτους αυτού, έως τη λήξη της σύμβασης. Οι εισπραχθέντες τόκοι των παρακρατηθέντων ποσών δηλώνονται κατά τον χρόνο της ετήσιας διαδικασίας τακτοποίησης. Το τυχόν πλεόνασμα ή τα μη χρησιμοποιηθέντα ποσά επιστρέφονται στο Κοινοβούλιο σε ετήσια βάση και κατά τη λήξη της σχετικής σύμβασης εργασίας.».

         Άρθρο 2
   1.   Η παρούσα απόφαση τίθεται σε ισχύ την ημέρα που ακολουθεί αυτή της δημοσίευσής της στην Επίσημη Εφημερίδα της Ευρωπαϊκής Ένωσης.
   2.   Η παρούσα απόφαση εφαρμόζεται από την ίδια ημερομηνία, με εξαίρεση τις ακόλουθες διατάξεις:

               α)

               το άρθρο 1 σημείο 2, που τίθεται σε ισχύ από την 1η Ιανουαρίου 2012·

               β)

               το άρθρο 1 σημείο 4, που τίθεται σε ισχύ από την 14η Ιουλίου 2009.

      (1)  Απόφαση 2005/684/ΕΚ, Ευρατόμ του Ευρωπαϊκού Κοινοβουλίου της 28ης Σεπτεμβρίου 2005 σχετικά με την έγκριση του καθεστώτος των βουλευτών του Ευρωπαϊκού Κοινοβουλίου (ΕΕ L 262 της 7.10.2005, σ. 1).

      (2)  Απόφαση του Προεδρείου του Ευρωπαϊκού Κοινοβουλίου της 19ης Μαΐου 2008 και 9ης Ιουλίου 2008 που αφορά τα μέτρα εφαρμογής του καθεστώτος των βουλευτών του Ευρωπαϊκού Κοινοβουλίου (ΕΕ C 159 της 13.7.2009, σ. 1).


title: Απόφαση 2012/326/ΚΕΠΠΑ του Συμβουλίου, της 25ης Ιουνίου 2012 , για την παράταση της εντολής του ειδικού εντεταλμένου της Ευρωπαϊκής Ένωσης για τον Νότιο Καύκασο και την κρίση στη Γεωργία

text:
               26.6.2012

               EL

               Επίσημη Εφημερίδα της Ευρωπαϊκής Ένωσης

               L 165/53

         ΑΠΌΦΑΣΗ 2012/326/ΚΕΠΠΑ ΤΟΥ ΣΥΜΒΟΥΛΊΟΥ
   της 25ης Ιουνίου 2012
   για την παράταση της εντολής του ειδικού εντεταλμένου της Ευρωπαϊκής Ένωσης για τον Νότιο Καύκασο και την κρίση στη Γεωργία
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 28, το άρθρο 31 παράγραφος 2 και το άρθρο 33,
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:

               (1)

               Στις 25 Αυγούστου 2011, το Συμβούλιο εξέδωσε την απόφαση 2011/518/ΚΕΠΠΑ (1) για τον διορισμό του Philippe LEFORT ως ειδικού εντεταλμένου της Ευρωπαϊκής Ένωσης (ΕΕΕΕ) για τον Νότιο Καύκασο και την κρίση στη Γεωργία. Η εντολή του ΕΕΕΕ θα λήξει στις 30 Ιουνίου 2012.

               (2)

               Η θητεία του ΕΕΕΕ θα πρέπει να παραταθεί για ακόμη μια περίοδο 12 μηνών.

               (3)

               Ο ΕΕΕΕ θα εκτελέσει την εντολή του στο πλαίσιο μιας κατάστασης η οποία ενδέχεται να επιδεινωθεί και η οποία θα μπορούσε να δυσχεράνει την επίτευξη των στόχων της εξωτερικής δράσης της Ένωσης, όπως καθορίζονται στο άρθρο 21 της Συνθήκης,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ειδικός εντεταλμένος της Ευρωπαϊκής Ένωσης
   Η θητεία του Philippe LEFORT ως ΕΕΕΕ για τον Νότιο Καύκασο και την κρίση στη Γεωργία παρατείνεται έως τις 30 Ιουνίου 2013. Η εντολή του ΕΕΕΕ μπορεί να τερματισθεί ενωρίτερα, εάν το Συμβούλιο το αποφασίσει, κατόπιν πρότασης του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας (ΥΕ).
   Άρθρο 2
   Στόχοι πολιτικής
   Η εντολή του ΕΕΕΕ βασίζεται στους στόχους πολιτικής της Ένωσης για τον Νότιο Καύκασο, μεταξύ των οποίων και οι στόχοι που καθορίζονται στα συμπεράσματα του έκτακτου Ευρωπαϊκού Συμβουλίου το οποίο συνήλθε στις Βρυξέλλες την 1η Σεπτεμβρίου 2008 και στα συμπεράσματα του Συμβουλίου της 15ης Σεπτεμβρίου 2008 και της 27ης Φεβρουαρίου 2012. Οι στόχοι αυτοί περιλαμβάνουν:

               α)

               σύμφωνα με τους υπάρχοντες μηχανισμούς, μεταξύ άλλων τον Οργανισμό για την Ασφάλεια και τη Συνεργασία στην Ευρώπη (ΟΑΣΕ) και την ομάδα του Μινσκ, πρόληψη των συγκρούσεων στην περιοχή, συμβολή στην ειρηνική διευθέτηση των συγκρούσεων στην περιοχή, συμπεριλαμβανομένης της κρίσης στη Γεωργία και της σύγκρουσης στο Ναγκόρνο-Καραμπάχ, με την προώθηση της επιστροφής των προσφύγων και των εντός της χώρας εκτοπισμένων προσώπων και με άλλα ενδεδειγμένα μέσα, και υποστήριξη της εφαρμογής της εν λόγω διευθέτησης σύμφωνα με τις αρχές του διεθνούς δικαίου·

               β)

               δημιουργία εποικοδομητικών σχέσεων με τους κύριους ενδιαφερομένους σχετικά με την περιοχή·

               γ)

               ενθάρρυνση και περαιτέρω στήριξη της συνεργασίας μεταξύ Αρμενίας, Αζερμπαϊτζάν και Γεωργίας και, κατά περίπτωση, των γειτονικών τους χωρών·

               δ)

               ενίσχυση της αποτελεσματικότητας και της προβολής της Ένωσης στην περιοχή.

         Άρθρο 3
   Εντολή
   Προκειμένου να επιτευχθούν οι στόχοι πολιτικής, η εντολή του ΕΕΕΕ συνίσταται στα εξής:

               α)

               ανάπτυξη επαφών με τις κυβερνήσεις, τα κοινοβούλια, άλλους βασικούς πολιτικούς φορείς, τον δικαστικό κλάδο και την κοινωνία των πολιτών στην περιοχή·

               β)

               ενθάρρυνση των χωρών της περιοχής να συνεργάζονται σε περιφερειακά θέματα κοινού ενδιαφέροντος, όπως απειλές κατά της κοινής ασφαλείας, καταπολέμηση της τρομοκρατίας, του λαθρεμπορίου και του οργανωμένου εγκλήματος·

               γ)

               συμβολή στην ειρηνική διευθέτηση των συγκρούσεων σύμφωνα με τις αρχές του διεθνούς δικαίου και διευκόλυνση της υλοποίησης της εν λόγω διευθέτησης σε στενό συντονισμό με τα Ηνωμένα Έθνη, τον ΟΑΣΕ και την Ομάδα του Μινσκ·

               δ)

               όσον αφορά την κρίση στη Γεωργία:

                           i)

                           συνδρομή στην προετοιμασία των διεθνών συνομιλιών οι οποίες διενεργούνται βάσει του σημείου 6 των σχεδίου της διευθέτησης της 12ης Αυγούστου 2008 («Διεθνείς συνομιλίες της Γενεύης») και των εκτελεστικών μέτρων της 8ης Σεπτεμβρίου 2008, συμπεριλαμβανομένων ρυθμίσεων για την ασφάλεια και τη σταθερότητα στην περιοχή, το θέμα των προσφύγων και των εκτοπισθέντων προσώπων στο εσωτερικό βάσει διεθνώς ανεγνωρισμένων αρχών και κάθε άλλο θέμα με κοινή συμφωνία των μερών,

                           ii)

                           συμβολή στον καθορισμό της θέσης της Ένωσης και εκπροσώπησή της, στο επίπεδό του ΕΕΕΕ, κατά τις αναφερόμενες στο σημείο i) συνομιλίες, και,

                           iii)

                           διευκόλυνση της εφαρμογής του σχεδίου διευθέτησης της 12ης Αυγούστου 2008, καθώς και των εκτελεστικών μέτρων της 8ης Σεπτεμβρίου 2008·

               ε)

               διευκόλυνση της ανάπτυξης και εφαρμογής μέτρων οικοδόμησης εμπιστοσύνης·

               στ)

               συνδρομή στην κατά περίπτωση προετοιμασία συμβολών της Ένωσης στην εφαρμογή ενδεχόμενης διευθέτησης της σύγκρουσης·

               ζ)

               ενίσχυση του διαλόγου σχετικά με την περιοχή μεταξύ της Ένωσης και των κυριοτέρων ενδιαφερομένων·

               η)

               παροχή βοηθείας στην Ένωση για την περαιτέρω ανάπτυξη συνολικής πολιτικής έναντι του Νοτίου Καυκάσου·

               θ)

               στο πλαίσιο των καθοριζομένων στο παρόν άρθρο δραστηριοτήτων, συμβολή στην υλοποίηση της πολιτικής της Ένωσης για τα ανθρώπινα δικαιώματα και των κατευθυντήριων γραμμών της ΕΕ για τα ανθρώπινα δικαιώματα, ιδίως όσον αφορά τα παιδιά και τις γυναίκες σε περιοχές που πλήττονται από συγκρούσεις, ειδικότερα παρακολουθώντας και μελετώντας τις εξελίξεις από αυτήν την άποψη.

         Άρθρο 4
   Εκτέλεση της εντολής
   1.   Ο ΕΕΕΕ είναι υπεύθυνος για την εκτέλεση της εντολής και ενεργεί υπό την εξουσία του ΥΕ.
   2.   Η Επιτροπή Πολιτικής και Ασφαλείας (ΕΠΑ) διατηρεί προνομιακή σύνδεση με τον ΕΕΕΕ και εξακολουθεί να αποτελεί το πρωταρχικό σημείο επαφής του ΕΕΕΕ με το Συμβούλιο. Η ΕΠΑ παρέχει στον ΕΕΕΕ στρατηγική καθοδήγηση και πολιτική κατεύθυνση στο πλαίσιο της εντολής, με την επιφύλαξη των εξουσιών του ΥΕ.
   3.   Ο ΕΕΕΕ εργάζεται σε στενό συντονισμό με την Ευρωπαϊκή Υπηρεσία Εξωτερικής Δράσης (ΕΥΕΔ) και τα οικεία τμήματά της.
   Άρθρο 5
   Χρηματοδότηση
   1.   Το ποσό δημοσιονομικής αναφοράς που προορίζεται να καλύψει τις δαπάνες που απορρέουν από την εντολή του ΕΕΕΕ, για το χρονικό διάστημα από την 1η Ιουλίου 2012 έως την 30ή Ιουνίου 2013, ανέρχεται σε 2 000 000 EUR.
   2.   Οι δαπάνες που χρηματοδοτούνται από το ποσό που ορίζεται στην παράγραφο 1 είναι επιλέξιμες από την 1η Ιουλίου 2012. Η διαχείριση των δαπανών γίνεται σύμφωνα με τις διαδικασίες και τους κανόνες που ισχύουν για τον γενικό προϋπολογισμό της Ένωσης.
   3.   Η διαχείριση των δαπανών υπόκειται σε σύμβαση μεταξύ του ΕΕΕΕ και της Επιτροπής. Ο ΕΕΕΕ είναι υπόλογος στην Επιτροπή για όλες τις δαπάνες.
   Άρθρο 6
   Σύσταση και σύνθεση της ομάδας
   1.   Εντός των ορίων της εντολής του και των αντίστοιχων διαθέσιμων οικονομικών μέσων, ο ΕΕΕΕ είναι υπεύθυνος για τη σύσταση της ομάδας του. Η ομάδα διαθέτει την εμπειρογνωμοσύνη επί συγκεκριμένων πολιτικών θεμάτων, όπως απαιτείται από την εντολή. Ο ΕΕΕΕ ενημερώνει τάχιστα το Συμβούλιο και την Επιτροπή για τη σύνθεση της ομάδας.
   2.   Τα κράτη μέλη, τα θεσμικά όργανα της Ένωσης και η ΕΥΕΔ δύνανται να προτείνουν την απόσπαση προσωπικού στην υπηρεσία του ΕΕΕΕ. Οι μισθοί αυτού του αποσπασμένου προσωπικού καλύπτονται από το κράτος μέλος, το οικείο θεσμικό όργανο της Ένωσης ή την ΕΥΕΔ αντίστοιχα. Οι εμπειρογνώμονες που αποσπώνται από κράτη μέλη στα θεσμικά όργανα της Ένωσης ή στην ΕΥΕΔ μπορούν επίσης να τοποθετηθούν στον ΕΕΕΕ. Το συμβασιούχο διεθνές προσωπικό έχει την ιθαγένεια κράτους μέλους.
   3.   Όλο το αποσπασμένο προσωπικό τελεί υπό τη διοικητική εξουσία του αποστέλλοντος κράτους μέλους, του αποστέλλοντος θεσμικού οργάνου της Ένωσης ή της ΕΥΕΔ και ασκεί τα καθήκοντά του και ενεργεί προς το συμφέρον της εντολής του ΕΕΕΕ.
   Άρθρο 7
   Προνόμια και ασυλίες του ΕΕΕΕ και του προσωπικού του
   Τα προνόμια, οι ασυλίες και οι λοιπές εγγυήσεις που απαιτούνται για την ολοκλήρωση και την ομαλή διεξαγωγή της αποστολής του ΕΕΕΕ και των μελών του προσωπικού του καθορίζονται, ενδεχομένως, σε συμφωνία με το μέρος/τα μέρη υποδοχής. Τα κράτη μέλη και η Επιτροπή παρέχουν την απαιτούμενη υποστήριξη για τον σκοπό αυτό.
   Άρθρο 8
   Ασφάλεια των διαβαθμισμένων πληροφοριών της ΕΕ
   Ο ΕΕΕΕ και το προσωπικό της ομάδας του ΕΕΕΕ τηρούν τις αρχές ασφαλείας και τις στοιχειώδεις προδιαγραφές που θεσπίσθηκαν με την απόφαση 2011/292/ΕΕ του Συμβουλίου, της 31ης Μαρτίου 2011, σχετικά με τους κανόνες ασφαλείας για την προστασία των διαβαθμισμένων πληροφοριών της ΕΕ (2).
   Άρθρο 9
   Πρόσβαση στις πληροφορίες και υλικοτεχνική στήριξη
   1.   Τα κράτη μέλη, η Επιτροπή και η Γενική Γραμματεία του Συμβουλίου εξασφαλίζουν στον ΕΕΕΕ την πρόσβαση σε κάθε σχετική πληροφορία.
   2.   Οι αντιπροσωπείες της Ένωσης στην περιοχή και/ή τα κράτη μέλη παρέχουν, εφόσον χρειάζεται, υλικοτεχνική υποστήριξη στην περιοχή.
   Άρθρο 10
   Ασφάλεια
   Σύμφωνα με την πολιτική της Ένωσης για την ασφάλεια του προσωπικού που αναπτύσσεται εκτός της Ένωσης και εκτελεί επιχειρησιακά καθήκοντα δυνάμει του τίτλου V της Συνθήκης, ο ΕΕΕΕ λαμβάνει κάθε ευλόγως εφαρμόσιμο μέτρο, σύμφωνα με την εντολή του και ανάλογα με την κατάσταση της ασφάλειας στη γεωγραφική περιοχή ευθύνης του, για την ασφάλεια όλου του προσωπικού που τελεί υπό την άμεση εξουσία του, ιδίως δε:

               α)

               καταρτίζει σχέδιο ασφαλείας για τη συγκεκριμένη αποστολή, βάσει καθοδήγησης της ΕΥΕΔ, το οποίο περιλαμβάνει ειδικά μέτρα ασφαλείας της αποστολής από υλική, οργανωτική και διαδικαστική άποψη, διέπει τη διαχείριση της ασφάλειας κινήσεων του προσωπικού προς τον τόπο αποστολής και εντός αυτού και τη διαχείριση συμβάντων που αφορούν την ασφάλεια, και περιλαμβάνει σχέδιο έκτακτης ανάγκης και εκκένωσης της αποστολής·

               β)

               εξασφαλίζει ότι όλο το προσωπικό που αναπτύσσεται εκτός της Ένωσης διαθέτει ασφαλιστική κάλυψη έναντι υψηλού κινδύνου, όπως απαιτείται λόγω των συνθηκών στον τόπο της αποστολής·

               γ)

               μεριμνά ώστε όλα τα μέλη της ομάδας του ΕΕΕΕ που αναπτύσσονται εκτός της Ένωσης, συμπεριλαμβανομένου του προσωπικού που προσλαμβάνεται επιτόπου, να λαμβάνουν την κατάλληλη κατάρτιση όσον αφορά την ασφάλεια πριν ή μόλις φθάσουν στον τόπο αποστολής, με βάση τις διαβαθμίσεις κινδύνου που ορίζονται για τον τόπο αποστολής από την ΕΥΕΔ·

               δ)

               μεριμνά για την εφαρμογή όλων των συμπεφωνημένων συστάσεων που διατυπώνονται στα πλαίσια των τακτικών αξιολογήσεων ασφαλείας και υποβάλλει γραπτές εκθέσεις για την εφαρμογή τους και για άλλα ζητήματα ασφαλείας στο πλαίσιο της έκθεσης προόδου και της έκθεσης σχετικά με την εκτέλεση της εντολής στο Συμβούλιο, τον ΥΕ και την Επιτροπή.

         Άρθρο 11
   Υποβολή εκθέσεων
   Ο ΕΕΕΕ υποβάλλει τακτικά προφορικές και γραπτές εκθέσεις στην ΕΠΑ και τον ΥΕ. Ο ΕΕΕΕ υποβάλλει επίσης έκθεση, ανάλογα με τις ανάγκες, στις ομάδες εργασίας του Συμβουλίου. Οι τακτικές γραπτές εκθέσεις διαβιβάζονται μέσω του δικτύου COREU. Ο ΕΕΕΕ μπορεί, έπειτα από σύσταση της ΕΠΑ ή του ΥΕ, να υποβάλει έκθεση στο Συμβούλιο Εξωτερικών Υποθέσεων.
   Άρθρο 12
   Συντονισμός
   1.   Ο ΕΕΕΕ συμβάλλει στην ενότητα, τη συνέπεια και την αποτελεσματικότητα της δράσης της Ένωσης και βοηθά στο να διασφαλισθεί ότι όλα τα μέσα της Ένωσης και οι δράσεις των κρατών μελών πραγματοποιούνται με συνέπεια προκειμένου να επιτευχθούν οι στόχοι της πολιτικής της Ένωσης. Οι δραστηριότητες του ΕΕΕΕ συντονίζονται με τις δραστηριότητες της Επιτροπής. Ο ΕΕΕΕ ενημερώνει τακτικά τις αποστολές των κρατών μελών και τις αντιπροσωπείες της Ένωσης.
   2.   Επί τόπου, διατηρείται στενή επαφή με τους αρχηγούς των αντιπροσωπειών της Ένωσης και τους αρχηγούς αποστολών των κρατών μελών, οι οποίοι καταβάλλουν κάθε δυνατή προσπάθεια προς επικουρία του ΕΕΕΕ στην εκπλήρωση της εντολής του. Ο ΕΕΕΕ, σε στενό συντονισμό με τον επικεφαλής της αντιπροσωπείας της Ένωσης στη Γεωργία, παρέχει επιτόπια πολιτική καθοδήγηση στον αρχηγό της αποστολής επιτήρησης της Ευρωπαϊκής Ένωσης στη Γεωργία (EUMM Georgia). Ο ΕΕΕΕ και ο διοικητής μη στρατιωτικών επιχειρήσεων EUMM Georgia διαβουλεύονται, ανάλογα με την περίπτωση. Ο ΕΕΕΕ έρχεται επίσης σε επαφή επιτόπου με άλλους διεθνείς και περιφερειακούς παράγοντες.
   Άρθρο 13
   Επανεξέταση
   Η εφαρμογή της παρούσας απόφασης και η συνοχή της με άλλες συμβολές της Ένωσης στην περιοχή υπόκεινται σε τακτική επανεξέταση. Ο ΕΕΕΕ υποβάλει στο Συμβούλιο, στον ΥΕ και στην Επιτροπή έκθεση προόδου μέχρι τα τέλη Δεκεμβρίου του 2012 και, κατά τη λήξη της εντολής του ΕΕΕΕ, συγκεφαλαιωτική έκθεση για την εκτέλεση της εντολής.
   Άρθρο 14
   Έναρξη ισχύος
   Η παρούσα απόφαση αρχίζει να ισχύει από την ημερομηνία εκδόσεώς της.

      Λουξεμβούργο, 25 Ιουνίου 2012.

            Για το Συμβούλιο

            Η Πρόεδρος

         C. ASHTON

      (1)  ΕΕ L 221 της 27.8.2011, σ. 5.

      (2)  ΕΕ L 141 της 27.5.2011, σ. 17.


title: 2014/298/ΕΕ: Απόφαση της Επιτροπής, της 22ας Μαΐου 2014 , περί επιβεβαίωσης της εφαρμογής στην Ιρλανδία των αντίστοιχων συμφωνιών επανεισδοχής μεταξύ της Ένωσης και της Ειδικής Διοικητικής Περιφέρειας Μακάο της Λαϊκής Δημοκρατίας της Κίνας, της Δημοκρατίας της Αλβανίας, της Λαϊκής Σοσιαλιστικής Δημοκρατίας της Σρι Λάνκα, της Ρωσικής Ομοσπονδίας, της Δημοκρατίας του Μαυροβουνίου, της Δημοκρατίας της Σερβίας, της Βοσνίας-Ερζεγοβίνης, της πρώην Γιουγκοσλαβικής Δημοκρατίας της Μακεδονίας, της Δημοκρατίας της Μολδαβίας, της Ισλαμικής Δημοκρατίας του Πακιστάν και της Γεωργίας

text:
               23.5.2014

               EL

               Επίσημη Εφημερίδα της Ευρωπαϊκής Ένωσης

               L 155/22

         ΑΠΌΦΑΣΗ ΤΗΣ ΕΠΙΤΡΟΠΉΣ
   της 22ας Μαΐου 2014
   περί επιβεβαίωσης της εφαρμογής στην Ιρλανδία των αντίστοιχων συμφωνιών επανεισδοχής μεταξύ της Ένωσης και της Ειδικής Διοικητικής Περιφέρειας Μακάο της Λαϊκής Δημοκρατίας της Κίνας, της Δημοκρατίας της Αλβανίας, της Λαϊκής Σοσιαλιστικής Δημοκρατίας της Σρι Λάνκα, της Ρωσικής Ομοσπονδίας, της Δημοκρατίας του Μαυροβουνίου, της Δημοκρατίας της Σερβίας, της Βοσνίας-Ερζεγοβίνης, της πρώην Γιουγκοσλαβικής Δημοκρατίας της Μακεδονίας, της Δημοκρατίας της Μολδαβίας, της Ισλαμικής Δημοκρατίας του Πακιστάν και της Γεωργίας

      (2014/298/ΕΕ)

   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 331 παράγραφος 1,
   Εκτιμώντας τα ακόλουθα:

               (1)

               Η Ένωση συνήψε συμφωνίες επανεισδοχής με την Ειδική Διοικητική Περιφέρεια Μακάο της Λαϊκής Δημοκρατίας της Κίνας με την απόφαση 2004/424/ΕΚ του Συμβουλίου (1), με τη Δημοκρατία της Αλβανίας με την απόφαση 2005/809/ΕΚ του Συμβουλίου (2), με τη Σοσιαλιστική Δημοκρατία της Σρι Λάνκα με την απόφαση 2005/372/ΕΚ του Συμβουλίου (3), με τη Ρωσική Ομοσπονδία με την απόφαση 2007/341/ΕΚ του Συμβουλίου (4), με τη Δημοκρατία του Μαυροβουνίου με την απόφαση 2007/818/ΕΚ του Συμβουλίου (5), με τη Δημοκρατία της Σερβίας με την απόφαση 2007/819/ΕΚ του Συμβουλίου (6), με τη Βοσνία-Ερζεγοβίνη με την απόφαση 2007/820/ΕΚ του Συμβουλίου (7), με την πρώην Γιουγκοσλαβική Δημοκρατία της Μακεδονίας με την απόφαση 2007/817/ΕΚ του Συμβουλίου (8), με τη Δημοκρατία της Μολδαβίας με την απόφαση 2007/826/ΕΚ του Συμβουλίου (9), με την Ισλαμική Δημοκρατία του Πακιστάν με την απόφαση 2010/649/ΕΕ του Συμβουλίου (10) και με τη Γεωργία με την απόφαση 2011/118/ΕΕ του Συμβουλίου (11).

               (2)

               Σύμφωνα με τα άρθρα 1 και 2 του πρωτοκόλλου για τη θέση του Ηνωμένου Βασιλείου και της Ιρλανδίας όσον αφορά τον χώρο ελευθερίας, ασφάλειας και δικαιοσύνης, που προσαρτώνται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, η Ιρλανδία δεν συμμετείχε στην έκδοση των αποφάσεων για τη σύναψη των αντίστοιχων συμφωνιών και συνεπώς δεν δεσμεύεται από αυτές ούτε υπόκειται στην εφαρμογή τους.

               (3)

               Σύμφωνα με το άρθρο 4 του εν λόγω πρωτοκόλλου, η Ιρλανδία κοινοποίησε στην Επιτροπή, με επιστολή της 11ης Δεκεμβρίου 2013, την πρόθεσή της να αποδεχθεί και να δεσμευτεί από τις εν λόγω συμφωνίες.

               (4)

               Η Επιτροπή θα πρέπει να ενημερώσει τις ενδιαφερόμενες τρίτες χώρες γραπτώς ότι η Ιρλανδία έχει επιλέξει να δεσμευτεί από τις αντίστοιχες συμφωνίες,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Οι ακόλουθες συμφωνίες επανεισδοχής που έχουν συναφθεί από την Ένωση εφαρμόζονται στην Ιρλανδία σύμφωνα με την παρούσα απόφαση:

               α)

               η συμφωνία με την Ειδική Διοικητική Περιφέρεια Μακάο της Λαϊκής Δημοκρατίας της Κίνας, που συνήφθη με την απόφαση 2004/424/ΕΚ·

               β)

               η συμφωνία με τη Δημοκρατία της Αλβανίας που συνήφθη με την απόφαση 2005/809/ΕΚ·

               γ)

               η συμφωνία με τη Σοσιαλιστική Δημοκρατία της Σρι Λάνκα που συνήφθη με την απόφαση 2005/372/ΕΚ·

               δ)

               η συμφωνία με τη Ρωσική Ομοσπονδία που συνήφθη με την απόφαση 2007/341/ΕΚ·

               ε)

               η συμφωνία με τη Δημοκρατία του Μαυροβουνίου που συνήφθη με την απόφαση 2007/818/ΕΚ·

               στ)

               η συμφωνία με τη Δημοκρατία της Σερβίας που συνήφθη με την απόφαση 2007/819/ΕΚ·

               ζ)

               η συμφωνία με τη Βοσνία-Ερζεγοβίνη που συνήφθη με την απόφαση 2007/820/ΕΚ·

               η)

               η συμφωνία με την πρώην Γιουγκοσλαβική Δημοκρατία της Μακεδονίας που συνήφθη με την απόφαση 2007/817/ΕΚ·

               θ)

               η συμφωνία με τη Δημοκρατία της Μολδαβίας που συνήφθη με την απόφαση 2007/826/ΕΚ·

               ι)

               η συμφωνία με την Ισλαμική Δημοκρατία του Πακιστάν που συνήφθη με την απόφαση 2010/649/ΕΕ·

               ια)

               η συμφωνία με τη Γεωργία που συνήφθη με την απόφαση 2011/118/ΕΕ·

         Άρθρο 2
   Η Επιτροπή κοινοποιεί σε κάθε τρίτη χώρα που είναι συμβαλλόμενο μέρος στις συμφωνίες που αναφέρονται στο άρθρο 1 ότι η αντίστοιχη συμφωνία που έχει συναφθεί με την εν λόγω τρίτη χώρα εφαρμόζεται στην Ιρλανδία.
   Κάθε αντίστοιχη συμφωνία εφαρμόζεται στην Ιρλανδία την πρώτη ημέρα του δεύτερου μήνα που έπεται της παραλαβής της κοινοποίησης από την εν λόγω τρίτη χώρα.
   Άρθρο 3
   Η παρούσα απόφαση αρχίζει να ισχύει την επόμενη ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.

      Βρυξέλλες, 22 Μαΐου 2014.

            Για την Επιτροπή

            Ο Πρόεδρος

         José Manuel BARROSO

      (1)  Απόφαση 2004/424/ΕΚ του Συμβουλίου, της 21ης Απριλίου 2004, σχετικά με τη σύναψη της συμφωνίας μεταξύ της Ευρωπαϊκής Κοινότητας και της Ειδικής Διοικητικής Περιφέρειας Μακάο της Λαϊκής Δημοκρατίας της Κίνας σχετικά με την επανεισδοχή ατόμων που διαμένουν παράνομα (ΕΕ L 143 της 30.4.2004, σ. 97).

      (2)  Απόφαση 2005/809//ΕΚ του Συμβουλίου, της 7ης Νοεμβρίου 2005, για τη σύναψη συμφωνίας μεταξύ της Ευρωπαϊκής Κοινότητας και της Δημοκρατίας της Αλβανίας για την επανεισδοχή προσώπων που διαμένουν χωρίς άδεια (ΕΕ L 304 της 23.11.2005, σ. 14).

      (3)  Απόφαση 2005/372/ΕΚ του Συμβουλίου, της 3ης Μαρτίου 2005, όσον αφορά τη σύναψη συμφωνίας μεταξύ της Ευρωπαϊκής Κοινότητας και της Σοσιαλιστικής Δημοκρατίας της Σρι Λάνκα για την επανεισδοχή ατόμων που διαμένουν παράνομα (ΕΕ L 124 της 17.5.2005, σ. 41).

      (4)  Απόφαση 2007/341/ΕΚ του Συμβουλίου, της 19ης Απριλίου 2007, για τη σύναψη της συμφωνίας επανεισδοχής μεταξύ της Ευρωπαϊκής Κοινότητας και της Ρωσικής Ομοσπονδίας (ΕΕ L 129 της 17.5.2007, σ. 38).

      (5)  Απόφαση 2007/818/ΕΚ του Συμβουλίου, της 8ης Νοεμβρίου 2007, για τη σύναψη της συμφωνίας επανεισδοχής μεταξύ της Ευρωπαϊκής Κοινότητας και της Δημοκρατίας του Μαυροβουνίου προσώπων που διαμένουν χωρίς άδεια (ΕΕ L 334 της 19.12.2007, σ. 25).

      (6)  Απόφαση 2007/819/ΕΚ του Συμβουλίου, της 8ης Νοεμβρίου 2007, για τη σύναψη της συμφωνίας επανεισδοχής μεταξύ της Ευρωπαϊκής Κοινότητας και της Δημοκρατίας της Σερβίας προσώπων που διαμένουν χωρίς άδεια (ΕΕ L 334 της 19.12.2007, σ. 45).

      (7)  Απόφαση 2007/820/ΕΚ του Συμβουλίου, της 8ης Νοεμβρίου 2007, για τη σύναψη της συμφωνίας επανεισδοχής μεταξύ της Ευρωπαϊκής Κοινότητας και της Βοσνίας-Ερζεγοβίνης προσώπων που διαμένουν χωρίς άδεια (ΕΕ L 334 της 19.12.2007, σ. 65).

      (8)  Απόφαση 2007/817/ΕΚ του Συμβουλίου, της 8ης Νοεμβρίου 2007, για τη σύναψη της συμφωνίας μεταξύ της Ευρωπαϊκής Κοινότητας και της Πρώην Γιουγκοσλαβικής Δημοκρατίας της Μακεδονίας για την επανεισδοχή προσώπων που διαμένουν χωρίς άδεια (ΕΕ L 334 της 19.12.2007, σ. 1).

      (9)  Απόφαση 2007/826/ΕΚ του Συμβουλίου, της 22ας Νοεμβρίου 2007, για τη σύναψη της συμφωνίας μεταξύ της Ευρωπαϊκής Κοινότητας και της Δημοκρατίας της Μολδαβίας για την επανεισδοχή προσώπων που διαμένουν χωρίς άδεια (ΕΕ L 334 της 19.12.2007, σ. 148).

      (10)  Απόφαση 2010/649/ΕΕ του Συμβουλίου, της 7ης Οκτωβρίου 2010, για τη σύναψη της συμφωνίας μεταξύ της Ευρωπαϊκής Κοινότητας και της Ισλαμικής Δημοκρατίας του Πακιστάν για την επανεισδοχή προσώπων που διαμένουν χωρίς άδεια (ΕΕ L 287 της 4.11.2010, σ. 50).

      (11)  Απόφαση 2011/118/ΕΕ του Συμβουλίου, της 18ης Ιανουαρίου 2011, για τη σύναψη της συμφωνίας μεταξύ της Ευρωπαϊκής Ένωσης και της Γεωργίας για την επανεισδοχή προσώπων που διαμένουν χωρίς άδεια (ΕΕ L 52 της 25.2.2011, σ. 45).


title: Απόφαση (ΕΕ) 2016/1860 του Συμβουλίου, της 17ης Οκτωβρίου 2016, για τον διορισμό δύο τακτικών και ενός αναπληρωματικού μέλους, έπειτα από πρόταση της Ιταλικής Δημοκρατίας, στην Επιτροπή των Περιφερειών

text:
               20.10.2016

               EL

               Επίσημη Εφημερίδα της Ευρωπαϊκής Ένωσης

               L 284/31

         ΑΠΌΦΑΣΗ (ΕΕ) 2016/1860 ΤΟΥ ΣΥΜΒΟΥΛΊΟΥ
   της 17ης Οκτωβρίου 2016
   για τον διορισμό δύο τακτικών και ενός αναπληρωματικού μέλους, έπειτα από πρόταση της Ιταλικής Δημοκρατίας, στην Επιτροπή των Περιφερειών
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 305,
   Έχοντας υπόψη την πρόταση της ιταλικής κυβέρνησης,
   Εκτιμώντας τα ακόλουθα:

               (1)

               Στις 26 Ιανουαρίου 2015, στις 5 Φεβρουαρίου 2015 και στις 23 Ιουνίου 2015 το Συμβούλιο εξέδωσε τις αποφάσεις (ΕΕ) 2015/116 (1), (ΕΕ) 2015/190 (2) και (ΕΕ) 2015/994 (3) για τον διορισμό τακτικών και αναπληρωματικών μελών της Επιτροπής των Περιφερειών για την περίοδο από τις 26 Ιανουαρίου 2015 έως τις 25 Ιανουαρίου 2020. Στις 16 Δεκεμβρίου 2015, με την απόφαση (ΕΕ) 2015/2361 του Συμβουλίου (4), ο κ. Ignazio MARINO αντικαταστάθηκε από τον κ. Antonio DECARO ως τακτικό μέλος και ο κ. Antonio DECARO αντικαταστάθηκε από τον κ. Andrea BALLARÈ ως αναπληρωματικό μέλος. Στις 21 Απριλίου 2016, με την απόφαση (ΕΕ) 2016/643 του Συμβουλίου (5), ο κ. Mauro D'ATTIS διορίστηκε εκ νέου στην Επιτροπή των Περιφερειών για να ληφθεί υπόψη η νέα εντολή του. Στις 12 Σεπτεμβρίου 2016, με την απόφαση (ΕΕ) 2016/1670 του Συμβουλίου (6), ο κ. Andrea BALLARÈ διορίστηκε εκ νέου στην Επιτροπή των Περιφερειών για να ληφθεί υπόψη η νέα εντολή του.

               (2)

               Δύο θέσεις τακτικών μελών της Επιτροπής των Περιφερειών έμειναν κενές λόγω της λήξης της θητείας του κ. Mauro D'ATTIS και του κ. Antonio DECARO.

               (3)

               Μία θέση αναπληρωματικού μέλους έμεινε κενή μετά τον διορισμό του κ. Andrea BALLARÈ ως τακτικού μέλους της Επιτροπής των Περιφερειών.

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Διορίζονται στην Επιτροπή των Περιφερειών για το εναπομένον διάστημα της θητείας, ήτοι έως τις 25 Ιανουαρίου 2020:

               α)

               ως τακτικά μέλη:

                           —

                           κ. Mauro D'ATTIS, Consigliere del Comune di Brindisi (BR) (αλλαγή εντολής),

                           —

                           κ. Andrea BALLARÈ, Consigliere del Comune di Novara (NO),

                     και

               β)

               ως αναπληρωματικό μέλος:

                           —

                           κ. Antonio DECARO, Sindaco del Comune di Bari (BA).

         Άρθρο 2
   Η παρούσα απόφαση αρχίζει να ισχύει την ημερομηνία της έκδοσής της.

      Λουξεμβούργο, 17 Οκτωβρίου 2016.

            Για το Συμβούλιο

            Ο Πρόεδρος

         L. SÓLYMOS

      (1)  Απόφαση (ΕΕ) 2015/116 του Συμβουλίου, της 26ης Ιανουαρίου 2015, για τον διορισμό των τακτικών και αναπληρωματικών μελών της Επιτροπής των Περιφερειών για την περίοδο από 26 Ιανουαρίου 2015 έως 25 Ιανουαρίου 2020 (ΕΕ L 20 της 27.1.2015, σ. 42).

      (2)  Απόφαση (ΕΕ) 2015/190 του Συμβουλίου, της 5ης Φεβρουαρίου 2015, για τον διορισμό τακτικών και αναπληρωματικών μελών της Επιτροπής των Περιφερειών για την περίοδο από την 26η Ιανουαρίου 2015 έως την 25η Ιανουαρίου 2020 (ΕΕ L 31 της 7.2.2015, σ. 25).

      (3)  Απόφαση (ΕΕ) 2015/994 του Συμβουλίου, της 23ης Ιουνίου 2015, για τον διορισμό μελών και αναπληρωτών της Επιτροπής των Περιφερειών για την περίοδο από τις 26 Ιανουαρίου 2015 έως τις 25 Ιανουαρίου 2020 (ΕΕ L 159 της 25.6.2015, σ. 70).

      (4)  Απόφαση (ΕΕ) 2015/2361 του Συμβουλίου, της 16ης Δεκεμβρίου 2015, για τον διορισμό ενός τακτικού μέλους και ενός αναπληρωματικού μέλους από την Ιταλία στην Επιτροπή των Περιφερειών (ΕΕ L 331 της 17.12.2015, σ. 29).

      (5)  Απόφαση (ΕΕ) 2016/643 του Συμβουλίου, της 21ης Απριλίου 2016, για τον διορισμό ενός τακτικού μέλους, έπειτα από πρόταση της Ιταλικής Δημοκρατίας, στην Επιτροπή των Περιφερειών (ΕΕ L 108 της 23.4.2016, σ. 35).

      (6)  Απόφαση (ΕΕ) 2016/1670 του Συμβουλίου, της 12ης Σεπτεμβρίου 2016, για τον διορισμό ενός τακτικού μέλους και δύο αναπληρωματικών, έπειτα από πρόταση της Ιταλικής Δημοκρατίας, στην Επιτροπή των Περιφερειών (ΕΕ L 249 της 16.9.2016, σ. 37).